****** Obecné zastupiteľstvo v Michaľanoch

**Zápisnica**

**zo zasadnutia obecného zastupiteľstva obce Michaľany, konaného dňa 13.09.2019 o  15.30 v zasadačke Obecného úradu v Michaľanoch**

Prítomní: Mgr. Zoltán Tarbaj – starosta obce

Mgr. Peter Kolesár – zástupca starostu

Bc. Tibor Gore

Bc. Ján Kremenák

Ing. Mgr. Ľudmila Dudašková

Valéria Orosová

Mgr. Emília Širotníková

Ivan Zamba

Neprítomní: Jozef Orenič - PN a Ing. Jozef Orenič – pracovné povinnosti

Hostia: podľa prezenčnej listiny

Program:1 ) Otvorenie

2) Určenie zapisovateľa a overovateľov zápisnice

3) Schválenie programu rokovania

4) Kontrola plnenia uznesení z 14.08.2019

5) Dodatok č.1 k zmluve o výkone správy majetku obce

6) Hromadná sťažnosť proti uzneseniu obecného úradu týkajúceho sa úpravy pracovnej doby počas nočného kľudu

7) Žiadosť o odkúpenie nehnuteľnosti – Matúš Komendát

8) OSK Michaľany – rozpočet na rok 2019 – obdobie 1.9.2019 – 31.12.2019

9) Návrh a schválenie VZN č. 7/2019o obmedzení a zákaze podávania a požívania alkoholických nápojov na území obce Michaľany

10) Usporiadanie dňa obce Michaľany - informácia

11) Podnety poslancov obce

12) Informácie starostu obce

13) Rôzne

14) Záver

**K bodu č. 1 – Otvorenie rokovania OZ**

Mgr. Zoltán Tarbaj, starosta obce, privítal všetkých prítomných poslancov, kontrolórku Ing. M. Hudačkovú a tiež prítomných hostí, ktorí sú uvedení v prezenčnej listine. Podľa priloženej prezenčnej listiny starosta skonštatoval, že OZ je uznášaniaschopné.

**K bodu č. 2 – Určenie zapisovateľa a overovateľov zápisnice**

Mgr. Zoltán Tarbaj, starosta obce, určil zapisovateľku a overovateľov zápisnice.

Zapisovateľka: MVDr. Andrea Zajacová

Overovatelia zápisnice: Valéria Orosová

Ivan Zamba

**K bodu č. 3 – Schválenie programu rokovania**

Starosta prečítal program rokovania, ktorý bol zverejnený v súlade so zákonom na úradnej tabuli a webovej stránke obce. Následne dal hlasovať o uznesení .

Uznesenie č.43/2019

Obecné zastupiteľstvo v Michaľanoch schvaľuje program rokovania podľa pozvánky.

|  |  |
| --- | --- |
| Hlasovanie | Mená poslancov |
| Za | Mgr. Peter Kolesár, Bc. Tibor Gore, Ing. Mgr. Ľudmila Dudašková, Valéria Orosová, Mgr.EmíliaŠirotníková,  Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Jozef Orenič, Ing. Jozef Orenič, |

Uznesenie č.43/2019 bolo schválené

Bc. T. Gore – navrhol, aby sa zjednodušilo písanie zápisnice, treba v nej uviesť len znenie uznesenia, hlasovanie, hlavné informácie z obce, kto chce autenticitu môže sa zúčastniť priamo na zasadnutí OZ.

Starosta – súhlasi a rešpektuje tento názor.

Bc. J. Kremenák – v zápisnici uviesť podstatu.

V. Orosová – súhlasila s ich názormi.

Prítomný hosť M. Tomáš požiadal OZ, aby sa mohol pred samotným zasadnutím OZ vyjadriť k problému vyúčtovania FK Michaľany , ktoré mal urobiť do 15.07.2019.

Poslanci OZ súhlasili.

P. M. Tomáš – ukončil svoje pôsobenie v FK Michaľany ako jeho prezident v júni 2019. Do 15.07.2019 mal predložiť vyúčtovanie za prvý polrok tohto roka kontrolórke Ing. M. Hudačkovej. Priznal, že z dôvodu pracovných povinností v novom zamestnaní nestihol vyúčtovanie urobiť, ale v najbližšom období ho predloží.

V. Orosová – vyúčtovanie treba robiť priebežne.

Mgr. P. Kolesár – navrhol starostovi obce, aby sa poradil s právnikom a termín sa zatiaľ nestanovil, či konajú v súlade so zákonom

Starosta obce a poslanci s týmto návrhom p. Mgr. P. Kolesárom súhlasili a bude konzultovať túto situáciu s právnikom.

**K bodu č. 4 –Kontrola plnenia uznesení z 14. 08.2019**

Starosta obce prečítal uznesenia zo zasadnutia OZ a kontrolu uznesení. Na predošlom zasadnutí OZ schválilo program OZ, neskôr upravený program, ktorý bol doplnený o podnety poslancov. Schválilo sa VZN č.6/2019 o určovaní výšky finančných príspevkov na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, zriadil sa dobrovoľný hasičský zbor, kúpil sa rodinný dom č. 296 p. Bundovej, schválila sa úprava rozpočtu – rozpočtové opatrenie č.2, schválila sa kúpa rodinného domu p. Kačovej a priľahlých pozemkov, schválilo sa navýšenie transferov pre FK Michaľany na spoluúčasť pri rekoštrukcií futbalovej infraštruktúry ihriska, kúpa domu p. Bundovej prebieha, dom p. Kačovej sa kúpi po dedičskom konaní.

K týmto uzneseniam neboli pripomienky.

**K bodu č.5 - Dodatok č.1 k zmluve o výkone správy majetku obce**

Starosta obce p. Mgr. Z. Tarbaj – prečítal dodatok k zmluve o výkone správe majetku obce, skonštatoval, že bol skolaudovaný vodovod na uliciach Hlavná, Dolná a časť  Cintorínskej v auguste 2019.

Treba prijať uznesenie pre vodárenskú spoločnosť k dodatku č.1 k zmluve.

Návrh:

Uznesenie č. 44/2019

Obecné zastupiteľstvo predložený návrh zmluvy o výkone správy majetku obce s Východoslovenskou vodárenskou spoločnosťou, a. s :

a) prerokovalo

* bez pripomienok

b) schvaľuje

1. zverenie majetku obce /presná definícia/ do správy pre VVS, a. s. s obstarávacou cenou 159 550,80,- €

2. podstatné náležitosti zmluvy o zverení majetku obce do správy VVS, a.s.

|  |  |
| --- | --- |
| Hlasovanie | Mená poslancov |
| Za | Mgr. Peter Kolesár, Bc. Tibor Gore, Ing. Mgr. Ľudmila Dudašková, Valéria Orosová, Mgr.EmíliaŠirotníková,  Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Ing. Jozef Orenič, Jozef Orenič |

Uznesenie č.44/2019 bolo schválené

**K bodu č. 6 -Hromadná sťažnosť proti uzneseniu obecného úradu týkajúceho sa úpravy pracovnej doby počas nočného kľudu**

Na obecný úrad v Michaľanoch bola doručená hromadná sťažnosť občanov našej obce proti uzneseniu týkajúcemu sa úpravy pracovnej doby počas nočného kľudu. Občania bývajúci v blízkosti baru Matrix sa sťažujú na hluk, hlavne v dňoch piatok a sobotu a neporiadok v okolí OD Jednota.

Starosta obce Mgr. Z. Tarbaj – sa vyjadril, že táto sťažnosť nespĺňa náležitosti sťažnosti, obec neporušila žiadne VZN.

Nočný bar Matrix má otváracie hodiny v piatok a v sobotu do 24.00 hod, nočný kľud platí od 22.00 hod, mladiství robia hluk až po zatvorení baru a zároveň blízkosti OD Jednota rozbíjajú fľaše a znečisťujú odpadkami.

Bc. T. Gore – hluk a neporiadok je na verejnom priestranstve obce a preto navrhol, aby od 22.00 hod do 01.00 hod tento priestor kontrolovala obecná hliadka.

Starosta Mgr. Z. Tarbaj – poznamenal, že to môže vyriešiť prijatie VZN č.7, ktoré nasleduje v bode č. 9, súhlasil aj s občianskymi hliadkami.

– pošle dva listy, jeden OD Jednota, aby upozornila bar Matrix na sťažnosti občanov a druhý zašle odpoveď občanom na sťažnosť , súhlasí s vytvorením hliadky v obci, navrhne polícií zintenzívniť kontroly.

**K bodu č. 7 - Žiadosť o odkúpenie nehnuteľnosti – Matúša Komendáta**

Starosta obce Mgr. Z. Tarbaj – stavebná komisia a niektorí poslanci boli pozrieť dom p. M. Komendáta č.297. Stanovisko komisie je, že tento dom je v zlom stave strecha je deravá, zateká, steny sú neomietnuté, obložené sadrokartónom a plesnivé, suma 25 000 eur, ktorú požadujú jeho majitelia je vysoká.

Mgr. P. Kolesár – navrhol odložiť tento bod na prerokovanie až po konzultácií s právnikom, trvá na predkupnom práve podľa znaleckého posudku, za primeranú trhovú cenu

Ostatní poslanci tiež súhlasili s návrhom p. Mgr. Kolesára.

Starosta obce Mgr. Z. Tarbaj – prečítal návrh uznesenia a následne dal o ňom hlasovať.

Návrh:

Uznesenie č. 45/2019

Obecné zastupiteľstvo v Michaľanoch trvá na predkupnom práve na odkúpenie nehnuteľnosti č.297 k katastri obce a priľahlých pozemkov za primeranú trhovú cenu určenú znalcom.

|  |  |
| --- | --- |
| Hlasovanie | Mená poslancov |
| Za | Mgr. Peter Kolesár, Bc. Tibor Gore, Ing. Mgr. Ľudmila Dudašková, Valéria Orosová, Mgr.EmíliaŠirotníková,  Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Ing. Jozef Orenič, Jozef Orenič |

Uznesenie č. 45/2019 bolo schválené

**K bodu č. 8 – OSK Michaľany – rozpočet na rok 2019 – obdobie 1.9.2019 – 31.12.2019**

Starosta obce Mgr. Z. Tarbaj – na predošlom OZ p. J. Kudrec požiadal o financie na rozbeh stolno – tenisového v klubu v našej obci, hlavne na stôl a dresy.

Ivan Zamba – navrhol, aby prenájom telocvične bol zdarma a užívatelia týchto priestorov platili len nejakú sumu potrebnú na údržbu.

Starosta obce Mgr. Z. Tarbaj – vysvetlil, že aj iné organizácie napr. OldStars platia za umelú trávu aj futbalisti platia za telocvičňu a navrhol, aby sa prenájom zatiaľ nemenil a pri schvaľovaní rozpočtu na budúci rok OZ komplexne rozhodne pre všetkých, či sa bude alebo nebude platiť prenájom za telocvičňu, navrhol, aby sa pre stolno tenisový klub schválilo 2000 eur

Bc. T. Gore – poznamenal , že p. J. Kudrec trénuje deti našej obce nemal by prenájom platiť.

Ing. M. Hudačková – navrhla, aby sa to prerokovalo aj s vedením základnej školy.

Starosta obce Mgr. Z. Tarbaj – prečítal návrh uznesenia a následne dal o ňom hlasovať.

Návrh:

Uznesenie č. 46/2019

Obecné zastupiteľstvo schvaľuje pre OSK Michaľany dotáciu na rok 2019 – obdobie 1.9.2019 – 31.12.2019 vo výške 2000 eur.

|  |  |
| --- | --- |
| Hlasovanie | Mená poslancov |
| Za | Mgr. Peter Kolesár, Bc. Tibor Gore, Ing. Mgr. Ľudmila Dudašková, Valéria Orosová, Mgr.EmíliaŠirotníková,  Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Ing. Jozef Orenič, Jozef Orenič |

Uznesenie č. 46/2019 bolo schválené

**K bodu č. 9 – Návrh a schválenie VZN č. 7/2019 o obmedzení a zákaze podávania a požívania alkoholických nápojov na území obce Michaľany**

Starosta obce Mgr. Z. Tarbaj – dostal pripomienku k VZN č.7/2019 od Bc. J. Kremenáka, ktorý odporúča doplniť § 4 o ,,ak osoba poruší zákaz vyplývajúci z tohto záväzného nariadenia obce č.7/2019 § 2 ods. 1 a 2, ktorý sa týka požívania alkoholu na verejnom prístupnom mieste, dopustí sa priestupku proti verejnému poriadku podľa ustanovenia §48 z. č. 372/1990 o priestupkoch, za čo jej bude uložená pokuta vo výške 33 eur´´

- prečítal návrh uznesenia a následne dal o ňom hlasovať.

Návrh:

Uznesenie č. 47/2019

Obecné zastupiteľstvo schvaľuje VZN č. 7/2019 o obmedzení a zákaze podávania a požívania alkoholických nápojov na území obce Michaľany

|  |  |
| --- | --- |
| Hlasovanie | Mená poslancov |
| Za | Mgr. Peter Kolesár, Bc. Tibor Gore, Ing. Mgr. Ľudmila Dudašková, Valéria Orosová, Mgr.EmíliaŠirotníková,  Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Ing. Jozef Orenič, Jozef Orenič |

Uznesenie č. 47/2019 bolo schválené

**K bodu č.10 -Usporiadanie dňa obce Michaľany - informácia**

Starosta Mgr. Z. Tarbaj poprosil zástupcov kultúrnej komisie p. Mgr. E. Širotníkovú a  p. V. Orosovú , aby stručne informovali poslancov a hostí OZ o dňoch obce, ktoré sa uskutočnia 21.9.2019.

Mgr. Emília Širotníková – prečítala program tejto akcie, ktorý je tiež uvedený na plagátoch vyvesených na niektorých miestach v obci a na internetovej stránke

- v stánkoch sa môže predávať len pivo a víno, liehoviny nie,

- na bezpečnosť bude dohliadať polícia

**K bodu č.11 -Podnety poslancov**

P.  V. Orosová– upozornila na zhasnutie pouličných lámp pri silnejšom vetre na ulici Majerskej a Luhyňskej, na Ulici za potokom.

Starosta obce Mgr. Zoltán Tarbaj- bude sa robiť rekonštrukcia elektrických káblov, osloví elektrikárov.

-Mgr. P. Kolesár – upozornil, že hasičské auto stojí na parkovisku, mohli by sa vypratať garáže aspoň jednu v ktorej by hasičské auto bolo zaparkované, kúpiť funkčnú batériu, doplniť vodu, hasičské auto sa môže použiť aj na vystriekanie buriny v MŠ.

Starosta obce Mgr. Zoltán Tarbaj – firma Novicom si v priestoroch garáži uloží svoj materiál, hasičské auto sa nesmie používať, kým v obci nebude dobrovoľný hasičský zbor, s ktorým sa ráta od januára 2020, hasičské auto sa použilo aj na zavlažovanie trávnika v MŠ.

I. Zamba – navrhol premiestniť elektrický stĺp pri kostole.

Bc. T. Gore –pýtal sa na čiernu skládku – vykonávať pravidelnú kontrolu,

- upozornil na vydutú dlažbu na chodníku pri lekárni – nebezpečenstvo úrazu, vyrúbať strom,

-apeloval na vybudovanie novej kanalizácie, pretože stará je v havarijnom stave, zamerať kanalizáciu a vypracovať projekt,

-oprava strechy na starom a novom obecnom úrade, netreba čakať iba na financie z projektu, ale časť strechy sa môže financovať aj z vlastných prostriedkov, neriešia sa havarijné problémy, postúpiť v investičných veciach.

Starosta obce Mgr. Zoltán Tarbaj – strom pri lekárni treba vyrúbať a tiež aj na Novej ulici, počkať na vegetačné obdobie, podať žiadosť na životné prostredie, kanalizácia sa bude riešiť z nového rozpočtu, môže sa aspoň zamerať, aby sa zistilo koľko eur bude treba na jej rekonštrukciu, možno sa získajú aj financie z projektov Envirofondu, strecha bola už lepená, možno by bolo lepšie ju znížiť.

Bc. J. Kremenák - navrhol stĺp pri kostole premiestniť, teraz keď sa bude robiť rekonštrukcia elektrických káblov,

-naproti kalvínskemu kostolu nie je ešte stále opravený chodník je tam 30 cm diera alebo uzavrieť priestor,

-v deň cyklotúry pri obecnom úrade vedľa parkoviska pod stromami boli kopy pokosenej trávy, bol tam nepríjemný zápach,

-poklopy na parkovisku ešte nie sú, osloviť firmu, ktorá by ich zhotovila,

- nefunguje obecná stránka sú tam neaktuálne správy, občania nevedeli o cyklotúre, ktorá sa konala 29.8.2019, nie každý má facebook,

-aby sa začalo pracovať na projekte na rekonštrukciu obecného úradu,

-oznámil poslancom, ku dňu 13.9. 2019 odstupuje zo športovej komisie, z dôvodu nedostatku času.

Ing. Mgr. ĽudmilaDudašková – chodník pri p.Zambovi, pri bytovke p. Becu na Hlavnej ulici a na parkovisku na železničnej stanici sú preliačiny, počas väčších dažďov sa tvoria mláky, treba reklamovať prácu, upozorniť p. Naďa, aby ich opravil,

-upozorniť niektorých občanov na vyčnievajúce konáre okrasných stromov na chodník, pri chodení po chodníku občania majú mokrý odev.

Bc. T. Gore – vyzvať občanov, aby konáre odstránili,

I. Zamba – opraviť chodník na zdravotnom stredisku

**K bodu č. 12–Informácia starostu obce**

Starosta obce Mgr. Zoltán Tarbaj

- kolaudácia vodovodu – vyhlasovanie, výpis z listu vlastníctva, náčrt v katastrálnej mape

- nový vodovod – budúci týždeň uskladnenie materiálu v starom obecnom úrade

- do 31.10.2019 výzva z Envirofondu vodovod – časť Majerskej ulice, Luhyňská od križovatky, Športová a Slepá ul. od Novej ulice

- verejné obstarávanie nájomných bytov, prihlásilo sa 9 firiem, 5 firiem odovzdalo dokumentáciu, komisiu tvorili predseda - starosta obce, verejný obstarávateľa kontrolórka obce, verejný obstarávateľ zaslal každej firme zápisnicu z otvárania ponúk, všetko funguje cez eranet

- projekt na ihrisko cez MASKU - starosta obce sa s p. V. Orosovou zúčastnili na rodičovskom združení v MŠ a s riaditeľkou MŠ a s rodičmi sa dohodli na vytvorení nového ihriska cez tento projekt, ktorý sa podá do konca septembra 2019

- zvýšenie cien za komunálny odpad – v budúcnosti bude treba riešiť z dôvodu vysokých cien za vývoz odpadu

- po 16.9.2019 sa bude riešiť autobusová zástavka na žiadosť p. Hutyrovej , príde p. Dankaninová

- obecný úrad plánuje kúpu nového osobného auta a multifunkčného komunálneho stroja

Starosta obce Mgr. Zoltán Tarbaj– pred zasadnutím OZ bola na obecný úrad doručená žiadosť p. K. Gergeľovej na odkúpenie pozemku pri železničnej stanici, navrhol túto žiadosť prejednať na nasledujúcom zastupiteľstve. Obec má prijaté uznesenie č. 27/2016 o zámere predať pozemok za určitých podmienok.

Ing. M. Hudačková treba schváliť rozpočtové opatrenie č.2/2019, ktoré je prílohou zápisnice.

Starosta prečítal návrh uznesenia a následne dal o ňom hlasovať

Uznesenie č. 48/2019

Obecné zastupiteľstvo schvaľuje rozpočtové opatrenie č.2/2019 Michaľany.

|  |  |
| --- | --- |
| Hlasovanie | Mená poslancov |
| Za | Mgr. Peter Kolesár, Bc. Tibor Gore, Ing. Mgr. Ľudmila Dudašková, Valéria Orosová, Mgr.EmíliaŠirotníková,  Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Ing. Jozef Orenič, Jozef Orenič |

**K bodu č.13 – Rôzne**

Bc. J. Kremenák – prejednať s právnikom podmienky na prenájom bytov, pripraviť VZN o nájomných bytoch, navrhol, aby veľkokapacitný kontajner na stavebný odpad bol od jari do jesene, obec je čistejšia, zostaviť plán na čistenie obce

V. Orosová – obec je čistejšia, občania poslancov väčšinou iba kritizujú, málo kto ich pochváli a pritom sa každý z nich sa snaží vypočuť problémy občanov a na zastupiteľstve ich problémy predniesť a riešiť

K. Kudrec – mal tieto otázky : Kde budú jesť občania? Aká bola pokuta za čiernu skládku? Koľko stojí vývoz veľkokapacitného kontajnera? Na čo sa používajú poplatky z posilňovne?

Starosta obce Mgr. Zoltán Tarbaj- Pre občanov obce a hostí budú na deň obce pripravené stoly a lavice, v prípade zlého počasia sa guláš nebude variť, za vypratanie čiernej skládky sme zaplatili 4300 eur – nebola to žiadna pokuta, vývoz veľkokapacitného kontajnera stojí 150 eur, posilňovňa mala z rozpočtu odsúhlasených 800 eur, poplatky od návštevníkov používajú na nákup nových strojov.

**K bodu č. 14 - Záver**

Starosta obce Mgr. Zoltán Tarbaj poďakoval všetkým prítomným za účasť a zasadnutie obecného zastupiteľstva ukončil v čase o 17.49 hod.

Zapisovateľka:

MVDr. Andrea Zajacová ............................

Overovatelia zápisnice:

Valéria Orosová ................................

Ivan Zamba ...............................

V Michaľanoch 16.9.2019