**Obec Michaľany**

**Hlavná 108, 076 14 Michaľany**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Všeobecne záväzné nariadenie Obce Michaľany**

**č. 1/2021 zo dňa ........................**

**o určen výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany**

Návrh tohto všeobecne záväzného nariadenia / VZN/

|  |
| --- |
| Vyvesený na úradnej tabuli obce dňa: 11.12.2020 |
| Zverejnený na internetovej stránke obce dňa: 11.12.2020 |
| Dátum začiatku lehoty na pripomienkové konanie: 11.12.2020 |
| Dátum ukončenia pripomienkového konania: 21.12.2020 |
| Pripomienky zasielať : |
| Písomne na adresu: Obec Michaľany, Hlavná 108, 07614 Michaľany |
| Elektronicky na adresu: [obecmichalany@michalany.eu](mailto:obecmichalany@michalany.eu) |
| Doručené pripomienky /počet/: |
| Vyhodnotenie pripomienok k návrhu VZN bolo dňa: –––––– |
| Vyhodnotenie pripomienok k návrhu VZN doručené poslancom dňa: ––– |

Schválené všeobecne záväzné nariadenie

|  |
| --- |
| Na rokovaní Obecného zastupiteľstva v Michaľanoch dňa ....................... pod. č..................... |
| VZN vyvesené na úradnej tabuli Obce Michaľany dňa: |
| VZN zvesené z úradnej tabule Obce Michaľany dňa: |
| VZN nadobúda účinnosť dňom |

Mgr. Zoltán Tarbaj

Starosta obce

OBEC MICHAĽANY

na základe samostatnej pôsobnosti podľa čl. 67 a čl. 68 Ústavy Slovenskej republiky a podľa § 4 ods. 1 a ods. 3 písm. h)a § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 6 ods. 2 a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákona č 553/2003 Z.z. o odmeňovaní niektorých zamestnancov verejnej správy v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

vydáva

pre katastrálne územie obce Michaľany

toto

# VŠEOBECNE ZÁVÄZNÉ NARIADENIE OBCE MICHAĽANY

**č. 1/2021**

**o určení výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany**

za účelom určenia výšky dotácie počnúc 1. 1. 2021, vychádzajúc zo zámerov reformy verejnej správy, z požiadaviek fiškálnej decentralizácie, lepšej mobilizácie zdrojov a posilnenia postavenia územnej samosprávy z hľadiska jej zodpovednosti pri poskytovaní služieb občanom a významu koncepčnej výchovno-vzdelávacej politiky obce a strednodobého plánovania jej finančného zabezpečenia, na ktorom sa Obecné zastupiteľstvo obce Michaľany uznieslo na svojom rokovaní dňa ............................. v zmysle § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov,

**§ 1**

**Predmet úpravy**

Toto všeobecne záväzné nariadenie (ďalej len „VZN“) určuje výšku a účel použitia dotácie na prevádzku a mzdy na dieťa a žiaka škôl a školských zariadení so sídlom na území obce Michaľany, na prevádzku a mzdy ZUŠ súkromného zriaďovateľa na území obce, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**§ 2**

**Príjemca dotácie**

Príjemcom dotácie podľa tohto VZN je Základná škola Michaľany s právnou subjektivitou v zriaďovateľskej pôsobnosti obce Michaľany za zariadenie školského stravovania a za účelové školské zariadenie (školský klub), Súkromná základná umelecká škola a CVČ zriadené na území iných obcí na dieťa vo veku od 5 do 15 rokov, ktoré má trvalý pobyt v obci.

**§ 3**

**Výška a účel dotácie**

1) Výška dotácie na príslušný kalendárny rok na prevádzku a mzdy na dieťa a žiaka materskej školy je uvedená v rozpočte obce,  školských zariadení v zriaďovateľskej pôsobnosti obce a SZUŠ je určená v prílohe č. 1 VZN.

2) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materských škôl, Súkromných základných umeleckých škôl a školských zariadení so sídlom na území obce a pri jej použití musí zabezpečiť hospodárnosť, efektívnosť a účelnosť jej použitia.

3) V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

**§ 4**

**Termín a spôsob poskytovania dotácie**

## Obec poskytne príjemcovi podľa § 2 dotáciu mesačne (vo výške jednej dvanástiny z dotácie na príslušný kalendárny rok) do 25.dňa príslušného mesiaca.

**§ 5**

**Záverečné ustanovenia**

1. Na ustanovenia súvisiace s určením výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany, neupravené týmto VZN, sa vzťahujú príslušné právne predpisy.
2. V sporných otázkach a v podrobnostiach o uplatnení tohto VZN rozhoduje Obec Michaľany.
3. Toto VZN je prístupné na Obecnom úrade v Michaľanoch.

**§ 6**

**Zrušovacie ustanovenia**

Účinnosťou tohto VZN obce Michaľany č. 1/2021 o určení výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany sa ruší VZN obce Michaľany 3/2017 o určení výšky dotácie na prevádzku a mzdy na dieťa materskej školy a školských zariadení so sídlom na území obce Michaľany.

**§ 7**

**Účinnosť**

1. VZN obce Michaľany č. 1/2021 o určení výšky dotácie na prevádzku a mzdy na dieťa a žiaka škôl a  školských zariadení so sídlom na území obce Michaľany bolo schválené Obecným zastupiteľstvom obce Michaľany dňa ........................... uznesením č. ..................
2. Návrh VZN obce Michaľany č. 1/2021 o určení výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany bol zverejnený jeho vyvesením na úradnej tabuli v obci dňa 11.12.2020
3. Vyhlásenie VZN obce Michaľany č. 1/2021 o určení výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany sa vykoná jeho vyvesením na úradnej tabuli v obci od ......................................
4. VZN obce Michaľany č. 1/2021 o určení výšky dotácie na prevádzku a mzdy na dieťa a žiaka škôl a školských zariadení so sídlom na území obce Michaľany nadobúda účinnosť dňom ...................................

Mgr. Zoltán Tarbaj

starosta obce Michaľany

**Príloha č. 1 VZN obce Michaľany č. 1/2021**

Ročná výška dotácie na prevádzku a mzdy na dieťa/ žiaka škôl a školských zariadení v zriaďovateľskej pôsobnosti obce Michaľany, Súkromnej základnej umeleckej školy a CVČ zriadené na území iných obcí na príslušný kalendárny rok pre príjemcov dotácie podľa §2 je následovná:

|  |  |
| --- | --- |
| **Dieťa, žiak podľa kategórie školy, školského zariadenia** | **Výška dotácie na prevádzku a mzdy na dieťa a žiaka na rok 2021 v €** |
| Dieťa školského klubu detí | 780,40 € |
| Žiak zariadenia školského stravovania | 215,98 € |
| Žiak súkromnej základnej umeleckej školy v individuálnej forme vyučovania | 1093,18 € |
| Žiak súkromnej základnej umeleckej školy v skupinovej forme vyučovania | 356,96 € |
| Centrá voľného času zriadené na území iných obcí | 65,00 € |