**Obec Michaľany**

**Hlavná 108, 076 14 Michaľany**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Všeobecne záväzné nariadenie Obce Michaľany**

**č. 3/2019 zo dňa 31.5.2019**

**o určení pravidiel času predaja v obchode a času prevádzky služieb na území obce Michaľany**

Návrh tohto všeobecne záväzného nariadenia / VZN/

|  |
| --- |
| Vyvesený na úradnej tabuli obce dňa: 3.5.2019 |
| Zverejnený na internetovej stránke obce dňa:3.5.2019 |
| Dátum začiatku lehoty na pripomienkové konanie: 3.5.2019 |
| Dátum ukončenia pripomienkového konania: 20.5.2019 |
| Pripomienky zasielať : |
| Písomne na adresu: Obec Michaľany, Hlavná 108, 07614 Michaľany |
| Elektronicky na adresu: [obecmichalany@stonline.sk](mailto:obecmichalany@stonline.sk) |
| Doručené pripomienky /počet/: |
| Vyhodnotenie pripomienok k návrhu VZN bolo dňa: bez pripomienok |
| Vyhodnotenie pripomienok k návrhu VZN doručené poslancom dňa: --- |

Schválené všeobecne záväzné nariadenie

|  |
| --- |
| Na rokovaní Obecného zastupiteľstva v Michaľanoch dňa 31.5.2019 pod. č.24/2019 |
| VZN vyvesené na úradnej tabuli Obce Michaľany dňa: 01.06.2019 |
| VZN zvesené z úradnej tabule Obce Michaľany dňa: 17.06.2019 |
| VZN nadobúda účinnosť dňom 17.06.2019 |

Mgr. Zoltán Tarbaj

Starosta obce

# OBEC MICHAĽANY

Obec Michaľany na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 a § 4 ods. 5 písm. a) bodu 3 zákona č. 369/1990 Zb. o obecnom zriadení v znení neskorších predpisov v y d á v a toto

**všeobecne záväzné nariadenie**

**č. 3/2019**

**o určení pravidiel času predaja v obchode a času prevádzky služieb na území obce Michaľany**

**Článok 1**

**Vymedzenie základných pojmov**

Pre účely tohto všeobecne záväzného nariadenia (ďalej len „VZN“) sa rozumie**:**

1. Čas predaja v obchode a čas prevádzky služieb (ďalej len ,,prevádzkový čas“) je časovo ohraničená časť dňa, počas ktorej je prevádzkareň v rámci výkonu podnikateľskej činnosti sprístupnená spotrebiteľom, t. j. v prevádzkarni sa v prospech spotrebiteľov vykonáva predaj tovaru alebo sú poskytované služby, v ktorej sa prevádzkuje živnosť; nie je ním priestor súvisiaci s prevádzkovaním živnosti ani technické a technologické zariadenie určené na prevádzkovanie živnosti alebo súvisiace s prevádzkovaním živnosti.

2. Nočný pokoj je čas od 22.00 hod. do 06.00 hod. Ide o časový úsek dňa vyhradený pre zabezpečenie zdravého a nerušeného nočného pokoja a odpočinku obyvateľov obce, a to najmä na ochranu pred obťažovaním obyvateľov hlukom, hlasným alebo hlasovým zvukovým prejavom, svetlom, vibráciami a pod. nad mieru primeranú pomerom.

3. Hudobná produkcia je hudba určená na tanečnú zábavu, diskotéku, reprodukovaná technickým zariadením, živá hudba na počúvanie alebo koncertné vystúpenie, spev a pod.

4. Akustická hudba je hudba, ktorá používa hudobné nástroje, ktoré hrajú bez použitia zvukovej techniky, elektrických a elektronických nástrojov.

5.  Prísluchová hudba je hudba určená na počúvanie, reprodukovaná technickým zariadením alebo akustickými prístrojmi.

6. Uzavretá spoločnosť je skupina osôb, ktorá sa oprávnene zdržuje v prevádzke, a to na základe pozvania, povolenia alebo so súhlasom oprávnenej osoby (podnikateľ, prevádzkovateľ, poverená osoba), pričom nejde o verejne prístupnú akciu alebo verejne prístupné poskytovanie služieb v prevádzke.

7. Prevádzkovateľ prevádzky je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb.

**Článok 2**

**Určenie času predaja v obchode a času prevádzky služieb**

1. Všeobecný prevádzkový čas prevádzkarní obchodu a prevádzkarní služieb sa určuje v dňoch pondelok až nedeľa v časovom rozmedzí od 06.00 hod. do 22.00 hod, ak nie je v odseku 3 tohto článku ustanovené inak.

2. V rámci všeobecného prevádzkového času si podnikateľ sám stanoví prevádzkový čas pre každú prevádzkareň.

3. Všeobecný prevádzkový čas prevádzkarní obchodu a prevádzkarní služieb sa odchylne od odseku 1 tohto článku upravuje nasledovne v týchto prípadoch:

1. Reštaurácia: pondelok – štvrtok: 07.00 hod. do 22.00 hod.

piatok – sobota: 07.00 hod. do 24.00 hod.

nedeľa: 07.00 hod. do 22.00 hod.

b) Nočný bar/diskotéka/klub: pondelok – štvrtok: 07.00 hod. do 22.00 hod.

piatok – sobota: 07.00 hod. do 24.00 hod.

nedeľa: 07.00 hod. do 22.00 hod.

1. Vináreň/piváreň: pondelok – štvrtok: 07.00 hod. do 22.00 hod.

piatok – sobota: 07.00 hod. do 24.00 hod.

nedeľa: 07.00 hod. do 22.00 hod.

1. Akcie pre uzavretú spoločnosť do 24. 00 hod. okrem:

* Svadby, plesy, tanečné zábavy
* Firemné večierky
* Rodinné akcie usporadúvané v stravovacích zariadeniach s prípravou a výdajom teplej stravy

je prevádzkový čas časovo neobmedzený.

1. Prevádzkový čas v prevádzkarňach:

* s predajom tovaru a poskytujúcich služby v obchodných domoch typu supermarket
* s predajom tovaru a poskytujúcich služby zdravotnícke (lekárne, predajne zdravotníckych pomôcok, ambulancie a pod.)

je prevádzkový čas časovo neobmedzený.

1. V prevádzkarňach, ktoré organizujú hudobné koncerty, rodinné oslavy, krstiny sa stanovuje čas od 06.00 hod. do 24.00 hod.
2. Prevádzkový čas v špecializovaných herniach určených na prevádzkovanie hazardných hier prostredníctvom výherných prístrojov, technických zariadení obsluhovaných priamo hráčmi, telekomunikačnými zariadeniami a videohrami je:

pondelok – štvrtok: 07.00 hod. do 22.00 hod.

piatok – sobota: 07.00 hod. do 24.00 hod.

nedeľa: 07.00 hod. do 22.00 hod.

5. Podnikateľ je povinný dodržiavať povolený prevádzkový čas, pričom v reštauračných prevádzkach prispôsobí činnosť tak, aby sa zákazníci nezdržiavali v prevádzke po uplynutí prevádzkového času.

6. Prevádzkový čas nad rámec všeobecného prevádzkového času podľa tohto článku môže obecné zastupiteľstvo určiť konkrétnej prevádzke na základe odôvodnenej žiadosti podnikateľa.

7. Do doby schválenia žiadosti obecným zastupiteľstvom môže byť prevádzkareň otvorená v rámci prevádzkového času určeného týmto nariadením.

**Článok 3**

**Prechodné ustanovenia**

1. V prípade, ak podnikateľ nemá pre prevádzkareň obchodu alebo prevádzkareň služieb stanovený prevádzkový čas v rozsahu všeobecného prevádzkového času určeného v článku 3 druhej časti tohto nariadenia, je povinný v lehote 30 kalendárnych dní od dňa nadobudnutia účinnosti tohto nariadenia vykonať úpravu tohto prevádzkového času podľa tohto nariadenia.

2. Nadobudnutím účinnosti tohto nariadenia strácajú platnosť a účinnosť individuálne rozhodnutia o schválení, predĺžení alebo inej zmene nočného prevádzkového času v prevádzke.

**Článok 4**

**Záverečné ustanovenia**

1. Toto všeobecne záväzné nariadenie obce Michaľany bolo schválené Obecným zastupiteľstvom v Michaľanoch dňa 31.5.2019

2. Toto všeobecne záväzné nariadenie nadobúda účinnosť 15. dňom od vyvesenia na úradnej tabuli obce, t. j. 17.06.2019

Mgr. Zoltán Tarbaj

 starosta obce