****** Obecné zastupiteľstvo v Michaľanoch

**Zápisnica**

**zo zasadnutia obecného zastupiteľstva obce Michaľany, konaného dňa 25.10.2019 o  15.30 v zasadačke Obecného úradu v Michaľanoch**

Prítomní: Mgr. Zoltán Tarbaj – starosta obce

Bc. Tibor Gore

Bc. Ján Kremenák

Ing. Mgr. Ľudmila Dudašková

Mgr. Emília Širotníková

Ivan Zamba

Neprítomní: Jozef Orenič, Ing. Jozef Orenič, Mgr. Peter Kolesár, Valéria Orosová

Hostia: podľa prezenčnej listiny

Program: 1 ) Otvorenie

2) Určenie zapisovateľa a overovateľov zápisnice

3) Schválenie programu rokovania

4) Kontrola plnenia uznesení z 13.09.2019

5) Žiadosť o schválenie plánu rozvoja a obnovy

6) Žiadosť o odkúpenie pozemku pod zastavanou plochou s.č.183/9

7) Žiadosť o odkúpenie pozemku - K.Gergeľová

8) Podnety poslancov obce

9) Informácie starostu obce

10) Rôzne

11) Záver

**K bodu č. 1 – Otvorenie rokovania OZ**

Mgr. Zoltán Tarbaj, starosta obce, privítal všetkých prítomných poslancov, kontrolórku Ing. M. Hudačkovú a tiež prítomných hostí, ktorí sú uvedení v prezenčnej listine. Podľa priloženej prezenčnej listiny starosta skonštatoval, že OZ je uznášaniaschopné.

**K bodu č. 2 – Určenie zapisovateľa a overovateľov zápisnice**

Mgr. Zoltán Tarbaj, starosta obce, určil zapisovateľku a overovateľov zápisnice.

Zapisovateľka: Mgr. Emília Širotníková

Overovatelia zápisnice : Ing. Mgr. Ľudmila Dudašková

Bc. Ján Kremenák

**K bodu č. 3 – Schválenie programu rokovania**

Starosta prečítal program rokovania, ktorý bol zverejnený v súlade so zákonom na úradnej tabuli a webovej stránke obce. Následne dal hlasovať o uznesení .

Uznesenie č.49/2019

Obecné zastupiteľstvo v Michaľanoch schvaľuje program rokovania podľa pozvánky.

|  |  |
| --- | --- |
| Hlasovanie | Mená poslancov |
| Za | Bc. Tibor Gore, Ing. Mgr. Ľudmila Dudašková, Mgr.Emília Širotníková, Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Jozef Orenič, Ing. Jozef Orenič, Mgr. Peter Kolesár, Valéria Orosová |

Uznesenie č.49/2019 bolo schválené

**K bodu č. 4 –Kontrola plnenia uznesení z 13.09.2019**

Starosta obce prečítal uznesenia zo zasadnutia OZ a kontrolu uznesení.

K týmto uzneseniam neboli pripomienky.

**K bodu č.5 - Žiadosť o schválenie plánu rozvoja a obnovy**

Starosta obce p. Mgr. Z. Tarbaj – prečítal Žiadosť VVS o schválenie plánu rozvoja obnovy verejného vodovodu . Vodovod v našej obci nespĺňa podmienky na rekonštrukciu – preto sa s ňou v najbližšom období ani nepočíta. Potrebujeme však prijať uznesenie, tak ako i iné obce a do 31.10. ho odoslať na VVS.

Uznesenie č. 50/2019

Obecné zastupiteľstvo v Michaľanoch schvaľuje Plán rozvoja a obnovy pre verejné vodovody

a kanalizácie na obdobie 2014 – 2024.

|  |  |
| --- | --- |
| Hlasovanie | Mená poslancov |
| Za | Bc. Tibor Gore, Ing. Mgr. Ľudmila Dudašková, Mgr.Emília Širotníková, Bc. Ján Kremenák, Ivan Zamba |
| Proti | 0 |
| Zdržal sa | 0 |
| Neprítomný/í | Jozef Orenič, Ing. Jozef Orenič, Mgr. Peter Kolesár, Valéria Orosová |

Uznesenie č.50/2019 bolo schválené.

**K bodu č. 6** - **Žiadosť o odkúpenie pozemku pod zastavanou plochou s.č.183/9**

Starosta obce - na obecný úrad v Michaľanoch boli doručené dve žiadosti na odkúpenie pozemku pod budovou Colňáku – p.Alica Balogová a p.Marek Gašpar.

S touto budovou sa starostovia snažia vysporiadať už dlho – p. Tatranský i p.Ceran sa to určite snažili riešiť. Stav je taký, že pozemok, na ktorom stojí, je majetkom obce. Budova nie je zakreslená v katastri a neexistuje od nej list vlastníctva – budova je viac ako 40 rokov obývaná.

Pred 2 mesiacmi, za účasti polície a starostu obce, bola budova odpojená od elektrického prúdu, z dôvodu čierneho odberu, asi vo výške 1800 eur. Odber bol legálny iba cez jedno odberné miesto – ostatné boli nelegálne. Občania sa snažili to riešiť splatením dlhu a znovu pripojením, to však už VSD nedovolila, z dôvodu neexistujúceho listu vlastníctva ani nájomnej zmluvy. P. Balogová v spolupráci so starostom obce sa to snažili vyriešiť konzultáciami s VSD – tí však, ako partnera určili obec a zaslali návrh na pripojenie nového odberného miesta. Tento návrh starosta nepodpísal – v zmluve by akceptoval a na obec preniesol dlh a ostatné povinnosti vyplývajúce zo zriadenia odberného miesta.

Z tohto dôvodu podala žiadosť na odkúpenie pozemku pod budovou p.A. Balogová a neskôr aj p. M.Gašpar. Poslanci mali oba listy preskenované a zaslané mailom.

Pôvodny zámer bol len opäť zapojiť elektrickú energiu, ale terajší stav už núti prijať stanovisko obecného zastupiteľstva a riešiť legalizáciu stavby a jej renováciu, resp. iné riešenie.

Mgr. Širotníková – aká je možnosť v prípade kúpy, že nový majiteľ tam nechá nájomcov bývať, alebo im dá vysoký nájom. V prípade pokuty – či obec nemôže poskytnúť finančný príspevok na jej splatenie – a potom, by ho splácali obci. V prípade predaja potrebný zámer obce predať pozemok.

Bc. T. Gore – p.Tatranský, po vybudovaní odpočívadla sa snažil občanov z budovy vysťahovať a nájsť im náhradné ubytovanie v Michaľanoch, neskôr i v Lastovciach. V minulosti boli i úvahy prevziať budovu pod obec – ako správca – samozrejme, z toho by nám vyplynuli nejaké povinnosti. V minulosti tam bývali i pracovníci štátnych majetkov. Nastala situácia, ktorú musíme riešiť – navrhujem pozemok odpredať, niekomu kto dokáže vybaviť zlegalizovanie budovy, znovu zapojenie el.energie, ale aj rekonštrukciu budovy a úpravu okolia. Samozrejme po takých opravách, by nájomcovia podpísali nájomné zmluvy, ale okrem povinností, by mali práva – kupujúci,by bol zároveň správcom a musel by sa o budovu a nájomcov starať. Súhlasím i s možnosťou odložiť hlasovanie, keďže je nás len 5 poslancov – s predajom budem súhlasiť, len pod podmienkou rekonštrukcie budovy.

I. Zamba – nepredať pozemok, ak to dokáže opraviť podnikateľ a dať nájom, dokáže to urobiť i obec. Podnikateľ môže vyrúbiť nájom, ktorý nebudú schopní splácať.

Bc. Kremenák – ak tam nemáme v územnom pláne výstavbu – budova tam nemá čo hľadať. Navrhujem pozemok nepredať a riešiť tento problém výstavbou kontajnerových bytov na inom obecnom pozemku. Ak by sme riešili konkrétne budovu colňáku – obec, by dávala nájomcom určite sociálnejší nájom ako podnikateľ. Čo sa týka nejakej výstavby – dávam za vzor Spišský Hrhov – rómovia si sami stavajú domy.

Bc. T. Gore – kontajnerové bývanie je zdlhavé, teraz je potrebné riešiť čo najskôr napojenie el.energie. Navrhujem odročiť hlasovanie, aby sme počuli i názor ostatných poslancov.

p.Balogová – ak by bol pozemok odpredaný, určite by sme tam riešili i poriadok a opravu fasády domu.

p.Vašková – riešiť kontajnerové bývanie so splnomocnencom vlády – takto riešia vykupovanie pozemkov v obci Hrčeľ.

p.R.Gore – legalizácia budovy je zdlhavá , je k tomu potrebné veľké množstvo vyjadrení.

Kontrolórka obce – 20 rokov riešime budovu colňáku - navrhujem do budúcna stavbu kontajnerových bytov.

Starosta obce – navrhujem odložiť definitívne stanovisko k colňáku, až bude na zasadnutí viac poslancov. Máme však dve žiadosti na ktoré potrebujeme prijať uznesenie a dať odpoveď záujemcom. Po zvážení všetkých príspevkov :

Uznesenie č. 51/2019

Obecné zastupiteľstvo v Michaľanoch neschvaľuje odkúpenie pozemku pod zastavanou plochou s.č.183/9.

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák, Ivan Zamba |
| Proti | 0 |
| Zdržal sa | Mgr. Emília Širotníková, Bc. Tibor Gore |
| Neprítomný/í | Jozef Orenič, Ing. Jozef Orenič, Mgr. Peter Kolesár, Valéria Orosová |

Uznesenie č. 51/2019 bolo schválené – pozemok obec nepredáva.

**K bodu č. 7 - Žiadosť o odkúpenie pozemku - K.Gergeľová**

Starosta obce Mgr. Zoltán Tarbaj– na obecný úrad doručená žiadosť p. K. Gergeľovej na odkúpenie pozemku pri železničnej stanici. Odkúpenie obecného pozemku riešime tiež veľa rokov. Obec pozemok chcela odpredať za podmienky, že časť budovy bude zbúraná – na budove je nalepený chodník z ulice Na sídlisku a je tam neprehľadná križovatka. Obec má prijaté uznesenie z 30.6.2016 č. 27/2016 o zámere predať pozemok za určitých podmienok.

Kontrolórka obce – obec si dala urobiť geometricky plán a odpredávala by len časť pozemku, bez 4 metrov od rohu budovy / od križovatky / - táto časť by bola zbúraná.

Bc.T.Gore – Od p. Gergeľovej sme tu mali asi 3 – 4 žiadosti. Budova niekedy patrila železnici a riešili sme jej kúpu pre obec – mali sme predkupné právo, keďže pozemok pod budovou patrí obci. Na rokovaní sa zúčastnili aj občania obce a pri rokovaní so železnicami nás predbehli a budovu kúpili za nimi ponúkanú cenu – obci sa zdala privysoká a chceli sme ďalej rokovať. Obec chcela budovu zbúrať a vybudovať tam park s fontánou – bola zhotovená i skica p.R.Lukáčom. Súhlasim s predajom, ale len ak zbúra aspoň časť na sprehľadnenie križovatky a dobudovanie chodníka .

I.Zamba – určite nepredať pozemok

Ing. Mgr. Ľudmila Dudašková – chodník mala obec potiahnúť až pred jej budovu – pred vchod do predajne – chceli sme to zveľadiť. Ja budem proti, kým nezbúra časť budovy.

Bc.Kremenák – poslanci sú uznášania schopný – hlasujme o tom, že pozemok nechceme predať

Starosta obce, Bc.T.Gore – hlasovať nemôžeme, v prípade takéhoto hlasovania, by sme museli zrušiť platné uznesenie z roku 2016.

Bc.T.Gore – obec má platné uznesenie, a je potrebné ďalej rokovať s p.Gergeľovou o možnosti zbúrania 4m budovy z dôvodu ukončenia chodníka – v opačnom prípade by sme tento pozemok nepredali.

Starosta bude ďalej rokovať o možnosti odpredaja v intenciach uznesenia – zbúrania 4 metrov budovy.

**K bodu č. 8 - Podnety poslancov**

Bc. T. Gore – Rada školy – jeden z bodov bol otvorený list adresovaný starostovi obce a neskôr poslancom obecného zastupiteľstva – list p.Kudreca, týkajúci sa tréningov v škole. List bol prerokovaný a záver bol taký – riaditeľka školy je štatutárom a plne zodpovedá za majetok i činnosť v škole – samozrejme i podpisuje nájomné zmluvy. Starostovi odporúča písomne informovať p.Kudreca.

Bc.Kremenák, p.R.Gore – p. Kudrecovi na otvorený list mal starosta odpovedať listom

Starosta obce – p.Kudreca som niekoľkokrát informoval o skutočnostiach, ale nie písomne / v liste boli totiž veci, ktoré nemá čo riešiť starosta, zastupiteľstvo ani Rada školy / – riaditeľka školy je štatutárom – škola je samostatný pravný subjekt. P.Kudrec podpísal nájomnú zmluvu o prenájme telocvične s riaditeľkou školy , za rovnakých podmienok ako iné subjekty a má dodržiavať jej podmienky – prezúvanie sa pri vstupe do telocvične, voda uložená v šatni, zamestnanci školy nie sú zamestnancami p.Kudreca – teda nebude riadiť školníka a upratovačky, atď. V otvorenom liste sa tiež uvádza, že riaditeľka školy a starosta asi nemajú záujem o rozvoj športu v obci – p.riaditeľka na Rade školy predložila i rozvrh telocviční po vyučovaní – telocvične sú plne vyťažené skoro každý deň do 19,00 –yoseikan budo /deti, dospelý, ženy – kardio /, florbal, futbal, karate, stolný tenis a cvičenie žien. P. Kudrec na zasadnutí obecného zastupiteľstva prezentoval víziu stolnotenisového klubu založenú na výchove detí a mládeže – z tohto dôvodu mu bola i poskytnutá dotácia – žiaľ, deti už netrénuje – samozrejme jeho tréningy prebiehajú ďalej. V žiadosti o rozpočet na rok 2020 žiada – 6000 eur a veľká časť je aj na prácu s mládežou.

Mgr. Širotníková – p.Kudrecovi sme vychádzali v ústrety – p.riaditeľka už v auguste počas svojej dovolenky mu chodila otvárať telocvičňu na tréningy. Prezentoval prácu s deťmi - no na tréning neprišiel, neoznámil to a deti tam čakali bez dozoru.

Bc.Gore – bude potrebné riešiť dotáciu, ktorú už dostal, i tú o ktorú obec žiada

Starosta obce: ďalšie ponety poslancov

Bc.Gore – kúpiť kvalitný vysávač na lístie

Mgr. Širotníková – riešenie osvetlenia za telocvičňou

Bc. J. Kremenák – osvetlenie pri MŠ - pri vchode do školy

* riešenie problémov s Jednotou / hlodavce, poriadok /
* verejné osvetlenie – rekonštrukcia – prekládka stĺpu na križovatke
* kto je majiteľom ihriska, kto ho dáva do nájmu , obecné zastupiteľstvo dáva nemalé finančné prostriedky TJ, a tá by mala ihrisko poskytnúť iným organizáciam – konkrétne prípad Old stars – odmietnutie TJ poskytnúť ihrisko na zápas – starosta to neriešil, obec nevie zabezpečiť ihrisko a zápas musel byť odohraný vo Veľatoch.

p.Vašková, p. Koščová – o tomto sa bavia ľudia i v krčmách a vo vlaku

Bc.Gore – súhlas s p.Kremenákom ohľadom nájmu ihriska – A mužstvo - je na poslednom mieste a v prípade vypadnutia určite zníženie dotácie TJ

Starosta obce – osvetlenie a verejné osvetlenie – máme vypracovaný svetelný audit, ktorý som dal zdarma vypracovať jednej firme– do budúcna môžeme riešiť led osvetlenie v obci – vypracovaný audit môžem predložiť na zastupiteľstvo. Stĺp z križovatky bude presunutý o 7 metrov, ale musí ostať na tom istom pozemku. Problém s Jednotou bude riešený s p.Kočiščinom.

Ihrisko a budova na ihrisku sú majetkom obce, TJ ich má v správe – starajú sa o nich – údržba, kosenie , polievanie.... Vedenie, resp. predseda Old stars mal dohodnúť prenájom ihriska s prezidentom TJ – ihrisko na zápas mali i železničiari, a nikto tým nezaťažoval starostu obce – dohodli sa stále,vedenia organizácií. Old stars údajne neskoro informovala TJ o zápase - vraj tam bolo naplánované valcovanie a kosenie – ihrisko vo Veľatoch na tento zápas vybavil starosta obce. Takáto situácia sa vyskytla naposledy – po ukončení sezóny to bude riešené s vedením TJ.

Kontrolórka obce – v zmluve o dlhodobom nájme ihriska je klauzula – prenájom ihriska iným organizáciam, subjektom i osobám musí TJ písomne predložiť na schválenie starostovi obce.

Starosta obce – v budúcnosti to budeme riešiť týmto spôsobom.

**K bodu č. 9 –Informácia starostu obce**

Starosta obce Mgr. Zoltán Tarbaj

- verejné obstarávanie nájomných bytov – v štádiu hodnotenia uchádzačov : osobné postavenie, ekonomické a finančné postavenie uchádzačov, technická i odborná spôsobilosť

- prebieha verejné obstarávanie na ihriská – financie cez MAS

- prebieha verejné obstarávanie na bezbariérový vstup do obecného úradu – realizácia do konca kalendárneho roka

- budúci týždeň podávame výzvu na Envirofond / 90 % už spracovaná / - vodovod – časť Majerskej ulice, Luhyňská od križovatky na Kazimír po vchod do majera a Slepá ul. od Novej ulice + prípojky

- výstavba vodovodu / Majerská a Za potokom / prebieha podľa plánu, financovanie z Envirofondu musíme zdokladovať do konca novembra, po porealizačnom zameraní budeme musieť schváliť navýšenie rozpočtu z obce – zrušenie niektorých združených prípojok – budú samostatné pre každý rodinný dom, nové prípojky- ktoré neboli plánované / výstavba domov od podania projektu / a podpichy popod potok - vodovod bol plánovaný ponad neho /. K tomu ešte uskutočníme stretnutie aj s projektantom

- vybudovanie zastávky pri zdravotníckej bytovke – obecné zastupiteľstvo odporučilo starostovi rokovať s kompetentnými orgánmi o možnosti zriadiť autobusovú zastávku. Rokovanie sa uskutočnilo – dopravná projektantka a dopravný inšpektorát, predrokované s dopravcom / Arriva / i s odborom dopravy KSK. Všetky strany vyjadrili súhlasné stanovisko : pri zdr.bytovke, by mola možnosť zriadiť výhybňu / zrušiť zelenú plochu a autobus, by vybočil z cesty / oproti by bol len priestor na zastávku bez vybočenia /. V prípade, ak by bol ďalej záujem a zastupiteľstvo príjme uznesenie – potreba osloviť najprv geodeta na vymeranie a potom p.projektantku, Arriva po realizácii, by nás zaradila do svojho harmonogramu

- k hromadnej sťažnosti občanov na Matrix a rušenie nočného kľudu – VZN č. 7/2019 o obmedzení a zákaze podávania a požívania alkoholických nápojov na území obce Michaľany bolo preposlané OOPZ v Michaľanoch – dohoda o zintenzívnenej kontrole. Vedenie Jednoty upozornilo svojho nájomcu na sťažnosti občanov, p. Hutmanovi bola zaslaná odpoveď na sťažnosť

- v obci sme osadili nové poklopy, pred sviatkami zintenzívnime starostlivosť o cintorín - častejšie vysypávanie smetí / veľkokapacitný kontajner /

- koniec vegetačného obdobia – riešenie výrubu stromov – zdravotné stredisko - smreky / koreňový systém narúša chodník a celý priestor, borovica na Novej ulici / zdvíha cestu /.Ulica Hlavná –náhrada líp výsadbou javorov.

- získali sme 2 miesta na dobrovoľnícku činnosťa pokračujeme ďalej v projekte terénnej sociálnej práce.

- získali sme voucher na Wifi4EU – 15 000 eur na vytvorenie voľných wifi zón v obci

- rokovanie s FUROU a Natur Packom / organizácia zodpovednosti výrobcov / - od nového kalendárneho roka – raz do mesiaca zber všetkých plastov spolu s plastovými fľašami – samostatný zber PET fliaš už nebude, žiadosť o navýšenie počtov vývozu papiera a skla

- v mesiacoch november a december – školenie veliteľov a členov družstva, od 1.1.2020 budeme zaradený do B kategórie s možnosťou žiadosti o dotácie

- v roku 2016 sme dostali povolenie na vypúšťanie vôd z ČOV do 31.12.2019 – obec mala splniť určité podmienky, ktoré nesplnila. Už sme začali uskutočňovať kroky na predlženie povolenia a následne potrebujeme spracovať projektovú dokumentáciu a postupne realizovať rekonštrukciu ČOV – potrebujeme vyčleniť financie z budúceho rozpočtu

**K bodu č. 10 – Rôzne**

Bc. Kremenák – je potrebné riešiť projektovú dokumentáciu na rekonštrukciu obecného úradu

Starosta obce – skúšali sme už raz riešiť projektantov – požiadal som aj poslancov, aby oslovili, tých ktorých poznajú a sú dobrí – vypracovať skicu – najmä riešenie strechy a nových priestorov. Starosta oslovil dvoch a jeden skicu i vypracoval. V zimnom období bude potrebné už vypracovať projektovú dokumentáciu, aby v prípade výzvy bola pripravená.

Bc. Kremenák – neoslovuj poslancov ani komisie, rieš to sám

Bc.Gore – aj bývalý starosta riešil veci sám – ty si ho kritizoval, že dáva zákazky príbuzným a dnes máme pekné sociálne zariadenia.

R.Gore – ľudia budú kritizovať stále ,ale v konečnom dôsledku – starosta podpíše zmluvu a je zodpovedný.

**K bodu č. 11 - Záver**

Starosta obce Mgr. Zoltán Tarbaj poďakoval všetkým prítomným za účasť a zasadnutie obecného zastupiteľstva ukončil v čase o 17.49 hod.

Zapisovateľka:

Mgr.Emília Širotníková ............................

Overovatelia zápisnice:

Ing. Mgr. Ľudmila Dudašková ..........................

Bc. Ján Kremenák .................................................

V Michaľanoch 25.10.2019