****** Obecné zastupiteľstvo v Michaľanoch

**Zápisnica**

**zo zasadnutia obecného zastupiteľstva obce Michaľany, konaného dňa 6.12.2019 o  15.00 v zasadačke Obecného úradu v Michaľanoch**

Prítomní: Mgr. Zoltán Tarbaj – starosta obce

Bc. Tibor Gore

Bc. Ján Kremenák

Ing. Mgr. Ľudmila Dudašková

Mgr. Emília Širotníková

Valéria Orosová

Jozef Orenič

Ing. Jozef Orenič

Mgr. Peter Kolesár

Neprítomní: Ivan Zamba

Hostia: podľa prezenčnej listiny

Program:

1) Otvorenie

2) Určenie zapisovateľa a overovateľov zápisnice

3) Schválenie programu rokovania

4) Kontrola plnenia uznesení z 25.10.2019

5) Návrh a schválenie VZN č. 8/2019 o miestnych daniach a o miestnom poplatku

6) Návrh a schválenie VZN č. 9/2019 o obecných poplatkoch

7) Návrh plánu kontrolnej činnosti na I. a II. polrok 2020

8) Správa nezávislého audítora o vykonaní auditu za rok 2018

9) Podnety poslancov obce

10) Informácie starostu obce

11) Rôzne – knižničný a výpožičný poriadok

12) Návrh na odpis nevymožiteľných pohľadávok

13) Záver

**K bodu č. 1 – Otvorenie rokovania OZ**

Mgr. Zoltán Tarbaj, starosta obce, privítal všetkých prítomných poslancov, kontrolórku Ing. M. Hudačkovú , p. M. Kaľavskú a tiež prítomných hostí, ktorí sú uvedení v prezenčnej listine. Podľa priloženej prezenčnej listiny starosta skonštatoval, že OZ je uznášania schopné.

**K bodu č. 2 – Určenie zapisovateľa a overovateľov zápisnice**

Mgr. Zoltán Tarbaj, starosta obce, určil zapisovateľku a overovateľov zápisnice.

Zapisovateľka: MVDr. Andrea Zajacová

Overovatelia zápisnice : Jozef Orenič

Ing. Jozef Orenič

**K bodu č. 3 – Schválenie programu rokovania**.

Bc. Ján Kremenák – zápisnica sa má zverejniť až po odsúhlasení,  doplnení a podpísaní určenými overovateľmi.

Bc. T. Gore – zápisnica sa môže zverejniť až po podpísaní overovateľmi.

Starosta prečítal program rokovania, ktorý bol zverejnený v súlade so zákonom na úradnej tabuli a webovej stránke obce. Následne dal hlasovať o uznesení .

Uznesenie č.52/2019

Obecné zastupiteľstvo v Michaľanoch schvaľuje program rokovania podľa pozvánky.

|  |  |
| --- | --- |
| Hlasovanie | Mená poslancov |
| Za | Bc. Tibor Gore, Ing. Mgr. Ľudmila Dudašková, Mgr.Emília Širotníková, Bc. Ján Kremenák, Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č.52/2019 bolo schválené

**K bodu č. 4 –Kontrola plnenia uznesení z 25.10.2019**

Starosta obce prečítal uznesenia zo zasadnutia OZ a kontrolu uznesení 25.10.2019.

K týmto uzneseniam neboli pripomienky.

**K bodu č. 5 - Návrh a schválenie VZN č. 8/2019 o miestnych daniach a o miestnom poplatku**

Starosta obce p. Mgr. Z. Tarbaj – prečítal návrh na schválenie miestnych daní a poplatkov následne: nezvyšujú sa poplatky za trvalú trávnaté porasty, ornú pôdu a stavebné pozemky, poplatky za byty a nebytové priestory sa zvýšili z 0,046 eur na 0,165 eur za m2, čiže za byt okolo 60m2 zaplatia občania 10 až 11eur , vývoz komunálneho odpadu sa zvýši zo sumy 8,7 eur na sumu 12 eur. Dôvodom zvýšenia poplatku za komunálny odpad je stále zvyšovanie poplatkov za uskladnenie odpadu. Čím viac odpadu vyseparujeme, tým menej bude obec platiť za vývoz komunálneho odpadu – v opačnom prípade budeme musieť poplatok opäť zvýšiť. V susedných obciach je poplatok za vývoz minimálne 15 eur na občana. Obec platí za počet vyvezených nádob. Podnikatelia budú platiť podľa počtu vyložených nádob.

Bc. Tibor Gore – zvýšenie poplatku za odpad zo sumy 8,7eur na sumu 12 eur je veľa, treba zvýšiť dozor pri vývoze odpadu, kontrolovať recyklovanie a nevyvážať poloprázdne nádoby, nevyvážať záhradný odpad , na to sú určené kompostéry, niektorí občania našej obce sa musia naučiť separovať odpad.

Ing. M. Hudačková – ceny za vývoz sa stále zvyšujú, občania musia separovať odpad.

Starosta obce p. Mgr. Z. Tarbaj – občania nevykladajú plné nádoby, neseparujú dôkladne a niektorí vôbec a ešte sa vyváža aj záhradný odpad – na ten sme rozvozili občanom kompostéry.

Ing. Mgr. Ľudmila Dudašková – záhradný odpad vyvážať len na jar a jeseň.

V. Orosová – záhradný odpad sa už 4 roky vyváža každý piatok a v sobotu majú občania vyložené opäť odpad.

Bc. Tibor Gore – apeloval na separovanie odpadu na sociálnych sieťach, odkontrolovať separovanie odpadu občanmi hlavne pri vývoze plastov, prejednať s firmou Fúra, aby sa neplatilo za počet vyvezených nádob, ale za váhu odpadu, spojiť sa inými starostami, aby spoločne žiadali váženie odpadu, prípadne jednať so životným prostredím.

Mgr. P. Kolesár – vážiť odpad, vyjednať novú zmluvu s firmou Fúra, možno iná firma má váhu na váženie odpadu

Ing. M. Hudačková – vyhlásiť rozhlasom a uverejniť na sociálnej sieti, aby sa nevyvážali poloprázdne nádoby

Starosta obce p. Mgr. Z. Tarbaj – dal hlasovať za návrh a schválenie VZN č. 8/2019

Uznesenie č. 53/2019

Obecné zastupiteľstvo uznáša VZN č. 8/2019 o miestnych daniach a o miestnom poplatku za komunálne odpady a drobné stavebné odpady na území obce Michaľany

|  |  |
| --- | --- |
| Hlasovanie | Mená poslancov |
| Za | Bc. Tibor Gore, Ing. Mgr. Ľudmila Dudašková, Mgr.Emília Širotníková, Bc. Ján Kremenák, Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č.53/2019 bolo schválené.

**K bodu č. 6** - **Návrh a schválenie VZN č. 9/2019 o obecných poplatkoch**

Starosta obce p. Mgr. Z. Tarbaj – prečítal návrh na zvýšenie poplatkov v obci následne:

Poplatok za rozhlas a miesto zvýšiť zo sumy 5eur na sumu 7 eur, poplatok za prenájom kultúrneho domu zasadačky zo sumy 16,5eur na sumu 20eur, poplatok za užívanie sály pre našich občanov zo sumy 50eur na sumu 83eur, pre občanov mimo obce zo sumy 83eur na sumu 100eur, za použitie kuchyne pre našich občanov 70eur, pre občanov mimo obce 100eur, poplatok za prenájom sály na kar 20eur, za odvoz odpadu po akcii 5eur,poplatok za stočné, vodu pri prenájme sály a kuchyne 5eur,

Navrhuje využiť MAN v rámci obce za poplatok 5eur, poplatok za použitie Honky za každú začatú hodinu 30eur, poplatok za výkop hrobu a odvoz zeminy 20eur,

Knižné služby - zápisné zvýšiť pre dospelých zo sumy 1euro na sumu 2eurá, pre deti zo sumy 0,5eur na sumu 1euro, zaviesť poplatok za oneskorené vrátenie kníh 0,5eur.

Mgr. E.Širotníková – na aký čas sa platí za prenájom hrobu.

Starosta obce p. Mgr. Z. Tarbaj – na obdobie 10 rokov, následne dal hlasovať za uznesenie.

Uznesenie č. 54/2019

Obecné zastupiteľstvo sa uznáša na VZN č. 9/2019 o obecných poplatkoch

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák,  Mgr. Emília Širotníková, Bc. Tibor Gore ,Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č. 54/2019 bolo schválené.

**K bodu č. 7 - Návrh plánu kontrolnej činnosti na I. a II. polrok 2020**

Kontrolórka obce Ing. M. Hudačková – predložila návrh plánu kontrolnej činnosti na I. a II. polrok 2020. I. polrok - kontrola čerpania a použitia dotácie pre futbalový klub za rok 2019, kontrola hospodárenia obce za rok 2019, kontrola výberu miestnych daní a poplatku za komunálny odpad za rok 2019 v zmysle zákona o miestnych daniach a poplatku a v zmysle vnútorného predpisu obce, kontrola zákonnosti účinnosti, hospodárnosti a efektívnosti zmlúv uzavretých obcou v roku 2019. II. polrok - kontrola stavu pohľadávok a účtovných dokladov , dodržiavanie rozpočtu a čerpanie rozpočtu a kontrola vykonaná v I. polroku 2020 na základe zistení a podnetov poslancov OZ, starostu obce alebo občanov obce.

Ďalšie plnenie úloh – vypracovanie správy o vykonanej kontrolnej činnosti za rok 2019 a vypracovanie stanoviska k návrhu rozpočtu na rok 2021 a viacročného rozpočtu, vypracovanie odborného stanoviska k záverečného účtu obce za rok 2019, účasť na zasadnutiach OZ s hlasom poradným, metodická pomoc pri tvorbe koncepčných materiálov , vnútorných predpisov a VZN obce a ďalšie činnosti v rozsahu poverenia starostu a orgánov obce

Bc.T.Gore – chcel vedieť, či prebehlo vyúčtovanie futbalového klubu, navrhol referovať na každom OZ vyúčtovanie každého športového klubu.

Starosta obce Mgr. Z. Tarbaj – navrhol, aby všetky športy predložili vyúčtovanie štvťročne, treba upraviť zmluvy s každým klubom.

V. Orosová – štvťročne vyúčtovanie.

Mgr. P. Kolesár – športové kluby, by mali najprv nakúpiť a potom sa im vyplatia financie a tak sa vyhnúť nepríjemným situáciam s oneskoreným vyúčtovaním.

Starosta obce p. Mgr. Z. Tarbaj – dal hlasovať za návrh uznesenia

Uznesenie č. 55/2019

Obecné zastupiteľstvo schvaľuje Návrh plánu kontrolnej činnosti na I. a II. polrok 2020

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák,  Mgr. Emília Širotníková, Bc. Tibor Gore ,Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č. 54/2019 bolo schválené.

**K bodu č. 8 – Správa nezávislého audítora o vykonaní auditu za rok 2018**

P. E. Káľavská prečítala správu nezávislého audítora o vykonaní auditu za rok 2018, audit vykonala p. Ing. Baňacká, obec Michaľany konala v súlade s požiadavkami zákona o rozpočtových pravidlách, správa je k nahliadnutiu na obecnom úrade.

Starosta obce p. Mgr. Z. Tarbaj – dal hlasovať za návrh uznesenia

Uznesenie č. 56/2019

Obecné zastupiteľstvo berie na vedomie správu nezávislého audítora o výsledkoch overenia účtovnej závierky k 31.12.2018 a konsolidovanej účtovnej závierky k 31.12.2018.

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák,  Mgr. Emília Širotníková, Bc. Tibor Gore ,Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č.56/2019 bolo prijaté.

**K bodu č. 9 – Podnety poslancov obce**

Bc. T. Gore – v malom parku na železničnej stanici na kameni osadiť tabuľu s dátumom oslobodenia obce s jednej strany kameňa a na druhej strane mená starostov.

Mgr. Z. Tarbaj – môžeme to riešiť cez mikroregión Roňava.

Mgr. E. Širotníková – školský časopis niekedy zafinancovať z obecných peňazí, chcela by aby si ho mohla prečítať väčšina našich obyvateľov,

Bc. T. Gore – žiaci by mohli poroznášať časopis na zdravotné stredisko k ambulanciam, železničnú stanicu do OD Jednoty a kaderníctva,

Mgr. P. Kolesár – časopis umiestniť na vrátnicu v ZŠ Michaľany s oznamom pre rodičov, že si ho môžu zobrať.

**K bodu č. 10 Informácie starostu obce**

Starosta obce Mgr. Zoltán Tarbaj

- verejné obstarávanie bytového domu bude dokončené , rozpočet je pripravený,

- bezbariérový vchod sa neukončil pre nedostatok financií – dlažba a nerezové zábradlie sa zakúpia na jar,

- výrub stromov – bolo vyrúbaných 35 líp, 1 topoľ, 4 smreky, namiesto týchto stromov sa vysadí 40 javorov,

- Envirofond – do 17.12.2019 sa doplní žiadosť,

- Dobrovoľný hasičský zbor DHZ – prebehlo školenie veliteľov, trvalo tri dni, p. M. Fedorčák urobil skúšky a získal dekrét – osvedčenie, do konca roka absolvujú skúšky ďalší členovia, od 1.1.2020 budeme zaradený do B kategórie s možnosťou žiadosti o dotácie, každá obec nad 1000 obyvateľov musí mať zriadený DHZ

- Colňák – obyvatelia tohto domu volali splnomocnencov vlády, prišli JUDr. Chynoradský a Ing. Juráková, dom nemá list vlastníctva, obec podala žiadosť na zriadenie elektrickej skrine , všetky náklady budú v nájomných zmluvách, ktorý pripraví právnik a nájomníci obytného domu budú platiť náklady

Bc. T. Gore – do nájomnej zmluvy dať, ak raz nevyplatia poplatky za elektrinu treba im ju vypnúť , vyhnúť sa situácii, ktorá bola teraz, keď  urobili čierny odber za 1800 eur, alebo si obyvatelia tohto domu mali zohnať financie na zavedenie elektriny sami,

Ing. Mgr. Ľ. Dudášková – treba im pomôcť, ale nech majú poriadok okolo domu, vhodné vchodové dvere a dať tieto podmienky do nájomnej zmluvy.

-Čistička odpadových vôd – ČOV – 31.12.2019 vypúšťanie vody do Roňavy, - v roku 2016 sme dostali povolenie na vypúšťanie vôd z ČOV do 31.12.2019 – obec mala splniť určité podmienky, ktoré nesplnila. Už sme začali uskutočňovať kroky na predlženie povolenia a následne potrebujeme spracovať projektovú dokumentáciu a postupne realizovať rekonštrukciu ČOV – potrebujeme vyčleniť financie z budúceho rozpočtu

starosta obce jednal s Ing. Ivančom predlžiť na tri roky, rekonštrukcia ČOV

Krajský úrad životného prostredia Košice kontrolovala čaká sa na rozhodnutie, vedúcou je Ing. Hruščáková a Ing. Bortníková, najprv sa budú robiť opravy z vlastných prostriedkov a potom sa podá projekt

-11.12.2019 Adventný koncert o 17.00 hod. v kultúrnom dome, 14.12.2019 – Rozsvietenie vianočného stromčeka a vianočná burza o 14.00 hod.

Bc. T. Gore – prečo keď vláda vyčleňuje financie na vodu a kanalizáciu sa nečerpajú financie od štátu, treba vyžiadať technickú správu od firmy až potom realizovať opravu ČOV

Starosta obce Mgr. Z. Tarbaj – z projektu sa nedajú čerpať financie na vodu aj kanalizáciu naraz, firma urobí rozpočet, ale nemusíme prijať ich ponuku, firma vykonáva aj poradenskú službu.

Mgr. P. Kolesár – keď firma urobí kontrolu ČOV, nefinancovať všetko za obecné financie , ale len najnutnejšie opravy.

**K bodu č. 11 – Rôzne – knižný a vypožičný poriadok**

P.J. Kondášová – knihovníčka vypracovala interné predpisy týkajúce sa požičiavania kníh z obecnej knižnice. Poplatky sú uvedené v bode č. 6.

P. E. Kaľavská – audítorka navrhla, aby sa prejednalo odpísanie zmarenej investície – prechod do Maďarska z dôvodu staré.

Starosta obce p. Mgr. Z. Tarbaj – dal hlasovať za návrh uznesenia.

Uznesenie č. 57/2019

Obecné zastupiteľstvo schvaľuje odpísanie zmarenej investície: Prechod do Maďarska vo výške 7326,30 eur

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák,  Mgr. Emília Širotníková, Bc. Tibor Gore ,Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č.57/2019 bolo prijaté.

Prítomný hosť p. P. Hutman sa sťažoval na mládež, ktorá sa tam stretáva a hádže odpadky do studne pri OD Jednota.

Starosta obce Mgr. Z. Tarbaj – tento priestor patrí OD Jednota a preto tento problém treba riešiť s nimi, ale môže vyzvať ich zástupcov.

Mgr. P. Kolesár – zástupca starostu obce navrhol poslancom, aby prehodnotili plat starostu obce a dal návrh na jeho zvýšenie o 20%.

Ing. M. Hudačková prečítala zákon o plate starostov.

Hlasovanie prebiehalo bez prítomnosti starostu.

Uznesenie č. 58/2019

Obecné zastupiteľstvo schvaľuje navýšenie platu starostu obce o 20%.

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák,  Mgr. Emília Širotníková, Bc. Tibor Gore ,Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č. 58/2019 bolo prijaté.

K **bodu č. 12 – Návrh na odpis nevymožiteľných pohľadávok**

Tento bod bol prejednaný len za prítomnosti starostu obce, poslancov, kontrolórky obce, bez prítomnosti hostí.

Uznesenie č. 59/2019

Obecné zastupiteľstvo schvaľuje odpis nevymožiteľných pohľadávok vo výške 1283,53 eur za nevyplatené miestne dane a poplatky za komunálny odpad a stočné.

|  |  |
| --- | --- |
| Hlasovanie | Mená poslancov |
| Za | Ing. Mgr. Ľudmila Dudašková, Bc. Ján Kremenák,  Mgr. Emília Širotníková, Bc. Tibor Gore ,Jozef Orenič, Ing. Jozef Orenič, Mgr. Peter Kolesár, Valéria Orosová |
| Proti | 0 |
| Zdržal sa | 0 |
| Neprítomný/í | Ivan Zamba |

Uznesenie č.58/2019 bolo prijaté.

**K bodu č. 13 - Záver**

Starosta obce Mgr. Zoltán Tarbaj poďakoval všetkým prítomným za účasť a zasadnutie obecného zastupiteľstva ukončil v čase o 17.00 hod.

Zapisovateľka:

MVDr. Andrea Zajacová ............................

Overovatelia zápisnice:

Jozef Orenič ................................

Ing. Jozef Orenič ...............................

V Michaľanoch 15.12.2019