**Zápisnica zo  zasadnutia obecného zastupiteľstva obce Michaľany, konaného dňa 29. 12. 2016 v zasadacej miestnosti obecného úradu v Michaľanoch.**

Prítomní podľa prezenčnej listiny.

Program: 1) Otvorenie

2) Určenie zapisovateľa a overovateľov zápisnice

3) Schválenie programu rokovania

4) Kontrola plnenia uznesení z 20.10.2016 a 9.12.2016

5) Úprava rozpočtu – rozpočtové opatrenie č. 3/2016

6) Stanovisko hlavného kontrolóra k návrhu rozpočtu na rok 2017 a k

návrhu viacročného rozpočtu obce na roky 2018 -2019

7) Predloženie návrhu a schválenie rozpočtu na rok 2017 a

viacročného rozpočtu obce na roky 2017-2019

8) Informatívna správa z záverov auditu účtovnej závierky r. 2015

9) Návrh plánu kontrolnej činnosti na I. A II. Polrok 2017

10) Prejednanie zámeru predaja pozemkov pod b. j. 328, 405, 406, 375

na ulici Na sídlisku

11) Odpis nevymožiteľných nedoplatkov na dani z nehnuteľnosti a

poplatkov

12) Prejednanie žiadosti p. Šebestiana o vydržanie pozemku

13) Rôzne ( pozemok p. Kačová a uhoľné sklady)

14) Záver

Obecné zastupiteľstvo otvoril a viedol starosta obce Michaľany Ing. Daniel Ceran .

Privítal všetkých prítomných a oboznámil ich s programom.

Za zapisovateľa zápisnice bola určená starostom obce: G. Kremenáková

Za overovateľov zápisnice boli starostom obce určení : Bc. Gore, Bc. Kremenák

**Bod č. 3 Schválenie programu rokovania**

Všetci prítomní súhlasili s programom rokovania OZ.

**Bod č. 4 Kontrola plnenia uznesení**

Pán starosta: prečítal uznesenie z 9.12.2016 a z 20.10.2016.

**Bod č. 5 Úprava rozpočtu – rozpočtové opatrenie č. 3/2016**

Pani Kaľavská: prečítala a podrobne vysvetlila poslancom OZ jednotlivé položky k úprave rozpočtu. Úpravu rozpočtu ste dostali všetci na mail.

Úprava rozpočtu tvorí prílohu tejto zápisnice.

Pán starosta: ak nemá nikto žiadne otázky k úprave rozpočtu tak dávam hlasovať úpravu rozpočtu v predloženom znení.

**Obecné zastupiteľstvo schválilo Úpravu rozpočtu – rozpočtové opatrenie č 3/2016 v predloženom znení.**

**Hlasovnie za toto uznesenie:**

**Hlasovali všetci za podľa prezenčnej listiny.**

**Bod č. 6 Stanovisko hlavného kontrolóra k návrhu rozpočtu na rok 2017 a k návrhu viacročného rozpočtu obce na roky 2018-2019.**

Ing. Hudačková: mojou povinnosťou je predložiť stanovisko k návrhu rozpočtu obce.

Ing. Hudačková prečítala a oboznámila poslancov so stanoviskom k návrhu rozpočtu na rok 2017 a k návrhu viacročného rozpočtu obce na roky 2018-2019.

Môj záver k návrhu rozpočtu: tento návrh je spracovaný v súlade so všeobecne záväznymi predpismi, so zákonom o rozpočtových pravidlách, zákonom územnej samosprávy, zákonom o miestnych daniach, zákonom o financovaní základných škôl, bol spracovaný so všeobecne záväznymi nariadeniami a internými predpismi. Bol zverejnený spôsobom miestne obvyklým v zákonom stanovenej lehote t.j. 15 dní pred jeho schválením. Odporúčam OZ predložený návrh rozpočtu schváliť tak ako je predložený.

Stanovisko tvorí prílohu tejto zápisnice.

**Obecné zastupiteľstvo berie na vedomie stanovisko hlavného kontrolóra k návrhu rozpočtu na rok 2017 a návrhu viacročného rozpočtu obce na roky 2018-2019.**

**Hlasovanie za toto uznesenie:**

**Hlasovali všetci za podľa prezenčnej listiny.**

**Bod č. 7 Predloženie návrhu a schválenie rozpočtu na rok 2017 a viacročného rozpočtu obce na roky 2018-2019.**

Pani Kaľavská: naprv prečítala rozpočet pre ZŠ, potom prečítala, predložila a vysvetlila podrobne po položkách návrh rozpočtu obce. Tento rozpočet bol podľa zákona zverejnený na úradnej tabuli a takisto ste ho dostali aj na mail.

Pán starosta: dali sme do rozpočtu návrh, čo by sa dalo na budúci rok urobiť ale je tam toho veľa, určite sa neurobí všetko toľko stavieb sa nedá urobiť naraz. Je na vás ako sa rozhodnete a čo budeme robiť, čo bude priorita.

Počuli ste podrobné vysvetlenie rozpočtu ak máte pripomienky môžete klásť otázky.

Bc. Gore: ja ak môžem tak by som sa vrátil k hracím automatom, preto som sa pýtal na čiastku, ktorú dostaneme do rozpočtu, a aby sme pouvažovali nad tým, či vôbec tieto automaty budeme chcieť v obci prevádzkovať. Bolo by dobré sa zamyslieť nad úpravou VZN o hracích automatoch. Trpia sociálne slabé rodiny, pretože v čase dávok nechávajú všetky dávky v automatoch.

Potom by som chcel ešte pán starosta vysvetlenie k financovaniu telocvične. Nemám prehľad, či nie sú nejaké problémy.

Chcel by som ešte povedať, len tak na zváženie nakoľko je tu aj prezident TJ – ja s tým našim autobusom mám stále problém a myslím si, že nie len ja. Túto debatu sme už viackrát otvorili a ja som zástancom toho, aby sme autobus z obce vyškrtli t.j. ponúknuť TJ napr. za jedno euro a nech si ho prevádzkujú, nech si všetko zabezpečujú. Ja by som sa toho autobusu zbavil. Keď si vie ZŠ poriešiť iný autobus tak aj my by sme určite vedeli poriešiť pre dôchodcov. Dávam návrh na prehodnotenie prevádzkovanie autobusu.

Pani Orosová: neviem či som to dobre pochopila ale myslel si to tak, že cestovné, naftu a všetko si budú hradiť oni? Autobus bude ich?

Nebudú potom dávať do rozpočtu cestovné náklady?

Bc. Gore : aj keby sme im na začiatok dali 50% tých nákladov tak aj tak je to pre nás výhodné. Pre nás, pre obec nemá význam prevádzkovať autobus. Rok čo rok je stratový. O dva roky ide šofér autobusu do dôchodku tak tiež to budeme musieť poriešiť. Teraz pre neho máme roboty na dva roky aj bez autobusu.

Ing. Beca: neprepočítavali ste to? Koľko by vás to vyšlo ak by ste prenajímali BUS?

M. Ceran: prepočítaval som to: ak by sme objednávali napr. 20 miestny autobus zo SAD, tak by to bolo cca 5 000 € ročne. Zvažovali sme aj tú alternatívu s našim autobusom, ale je to otázne či by sme vedeli poriešiť náklady. Tento autobus je už dosť v zlom stave, preto si aj ZŠ objednáva iný autobus. Ak by sme mohli na začiatok požiadať o dotáciu navyše tak možno.

Na jeseň urobil autobus 2400 km čo jazdil s nami – žiaci, dorastenci, A mužstvo.

Ing. Beca: neviem či by som sa zaoberal ponukou pre TJ. Ak už tak predať autobus a p. Kozinu zamestnať úplne nejakou inou činnosťou. Za koľko sa ten autobus dá predať?

M. Ceran: max. 1500 €

Ing. Handura: tak ten autobus je stratový je to pravda.

Pán starosta: bolo by dobré zistiť koľko km najazdil autobus tohto roku celkovo. V roku 2015 to bolo približne 7 500 km.

Pani Kaľavská: príjem z autobusu sme tento rok mali 3508 €.

Pán starosta: dohodneme sa tak, že urobíme podrobnú analýzu na najbližšom OZ to môžme rozobrať a rozhodnúť sa. Na to musíme byť pripravený, musíme mať presné čísla.

Aj TJ musí povedať svoje stanovisko, či majú záujem a za akých podmienok.

Ja musím zistiť na dopravnom inšpektoráte, či môžme predať za jedno euro. Je to obecný majetok.

Keďže sme už pri TJ poprosím vás, ak ste priniesli žiadosť o dotáciu na tento rok – môžete ju predložiť.

M. Ceran: len v pár vetách sa vrátim k tomuto roku. Dopadol ako dopadol musím skonštatovať, že v horšom stave futbal v Michaľanoch nebol ako je teraz, pretože jarná časť dopadla ako dopadla a bývalé vedenie nám dokázalo minúť peniaze.

V žiadosti som vychádzal z reálnych nákladov, ktoré som platil za pol roka - štartovné, poplatky teraz už aj za každého jedného hráča, funkcionára. Mzda trenéra dnes ešte nie je známe či tu vôbec trenéra budeme mať. No a ďalej bežné náklady – energia, benzín, čistiace prostriedky, prenájom umelý trávnik, kosačky servis.......

Je síce oproti minulému roku o 1570 € rozpočet navýšený ale jednoducho to musí byť tak.

Tenisový kurt by sme si chceli prenajať, dať ho do poriadku a zároveň ho prevádzkovať. Bude tam správca, ktorý bude dohliadať na to, budú sa vyberať poplatky. Chcel by som, aby sme začali s obcou trošku viac spolupracovať.

Musím sa vrátiť aj k budove je v katastrofálnom stave – sedem rokov sa nedal do tej budovy ani jeden jediný cent.

Pani Orosová: táto budova je na takom mieste, kde rok čo rok môžu byť záplavy a ja sa aj čudujem, že tam chcete investovať do kúrenia. Vrazí sa tam 4 000 € ale ak príde záplava ako to odvovodníte. Samozrejme, že ak nie je vykurovaná budova tak sa tam nedá ani osprchovať a určite tam musí všetko chátrať a plesnieť.

Ing. Mgr. Dudašková: niektoré veci by ste si mohli poriešiť aj cez sponzorov ( lopty, dresy....)

Bc. Gore: my sme dali do rozpočtu teraz 15 000 € a 4 000 € na budovu? Ja poviem za seba. Tých 15000 € by som nechal určite a budúci rok sa ukáže, či to stačí alebo nie. My sme si tu už povedali, že toto je najvyššia hranica, ktorú dáme na futbal. Riešiť sa dá všetko v priebehu roka. Ja som za tých 15000 €.

Pán starosta: takže dáme hlasovať teraz o drobných zmenách a až nakoniec pristúpime k celkovému rozpočtu.

Kúrenie necháme a aj 15 000 € transfer, takže dáme len tak informatívne hlasovať kto je za to, aby tie sumy zostali tak ako sú v rozpočte.

Hlasovali všetci za podľa prezenčnej listiny.

Ideme ďalej, dali sme do rozpočtu zateplenie zdravotného strediska a strechu– tá suma na zateplenie bola iba informatívna, pretože architekt doložil projekt z rozpočtom a rozpočet na zateplenie bol 146 000 € s DPH tak sme tu sedeli vyškrtali sme čo už bolo urobené, opravili sme to čo tam byť nemusí, zmenili sme nejaké materiály. Poslal mi opravený rozpočet, ktorý je cenkrosový a je 69 500 € s DPH.

Ing. Hudačková: to je veľa.

Pán starosta: je tam aj statika, jeden roh tam treba zosilniť. Je tam veľa špaliet okolo okien. Rozpočet robila jeho rozpočtárka. Takže dohodneme sa so stavebnou komisiou, zídeme sa doriešime to. Necháme zdravotné stredisko tak zatiaľ ako je v rozpočte.

Má ešte niekto pripomienky k rozpočtu ?

Bc. Kremenák: ešte jednu vec by som chcel do rozpočtu – prístupove cesty do školy či už od MŠ alebo z druhej strany. Aj osvetlenie pri MŠ by sa žiadalo urobiť. Je tam tma. Urobiť vstup na jednej alebo druhej strane.

Pán starosta: tá strana od materskej školy je naša tak tá sa porieši, keď sa dokončí telocvičňa a druhá strana neviem. Ak je v správe školy nech si to porieši škola vo vlastnej réžii. Vymyslíme niečo, dohodnem sa s p. Riaditeľom.

Návrh rozpočtu tvorí prílohu tejto zápisnice.

Pán starosta: ak už nemá nikto žiadne pripomienky tak dávam hlasovať schválenie rozpočtu v takom znení ako bol predložený.

**Obecné zatupiteľstvo schválilo rozpočet na rok 2017 a viacročný rozpočet obce na roky 2018-2019.**

**Hlasovanie za toto uznesenie.**

**Hlasovali všetci za podľa prezenčnej listiny.**

**Bod č. 8 Informatívna správa zo záverov auditu účtovnej závierky r. 2015**

Pani Kaľavská: Ing. Baňacká robila audit a vydala správu nezávisleho auditóra pre OZ.

Audit sa uskutočnil v súlade s Medzinárodnými audítorskymi štandardmi. Súčasťou autitu je aj overenie dodržiavania povinností obce podľa požiadaviek zákona o rozpočtových pravidlách a v rozsahu, v ktorom zákon o rozpočtových pravidlách uladá audítorovi toto overenie vykonať.

V závere vyjadrila audítorka svoj názor:

Účtovná závierka poskytuje pravdivý a verný obraz finančnej situácie účtovnej jednotky Obce Michaľany k 31.12.2015 a výsledky jej hospodárenia za rok končiaci sú k uvedenému dátumu v súlade so zákonom o účtovníctve. Konštatujem, že Obec Michaľany konala v súlade s požiadavkami zákona o rozpočtových pravidlách.

**Obecné zastupiteľstvo zobralo na vedomie informatívnu správu zo záverov auditu účtovnej závierky za rok 2015.**

**Hlasovanie za toto uznesenie:**

**Hlasovali všetci za podľa prezenčnej listiny.**

**Bod č. 9 Návrh plánu kontrolnej činnosti na I. a II. polrok 2017**

Ing. Hudačková: prečítala plán kontrolnej činnosti na I. a II. polrok 2017.

**Obecné zastupiteľstvo zobralo na vedomie návrh plánu kontrolnej činnosti na I. a II. polrok 2017.**

**Hlasovanie za toto uznesenie:**

**Hlasovali všetci za podľa prezenčnej listiny.**

**Bod č. 10 Prejednanie zámeru predaja pozemkov pod b.j. 328,405,406, 375 na ulici Na sídlisku**

Pán starosta: zostali nám ešte štyri bytové jednotky pod, ktorými nemáme vysporiadané pozemky. Jedná sa o b.j. č. 405,406, 375 a 328, 378. Bytová jednotka č. 328 nie je ešte poriešená, pretože tam nie sú vysporiadané pozemky. Vlastníkom je SPF. Zostala nám ešte b.j. 378, ale tam ešte nemáme urobený geometrický plán.

Podmienky pre predaj týchto pozemkov bude taký istý ak sme mali na predchádzajúce bytové jednotky. Do ceny pozemku bude zarátaná cena za geometrický plán a za znalecký posudok. V prípade nesúhlasu s odkúpením bude obci platiť nájom za tieto pozemky. Cena znaleckým posudkom bola určená 4,06 €/m² u všetkých bytových jednotkách. V prípade nájmu bude cena 1 € /m².

Cena znaleckého posudku b.j. č.406 je: 66,40 €

Cena geometrického plánu b.j. č.406 je 135 €

Cena znaleckého posudku b.j. č. 405 je: 66,40 €

Cena geometrického plánu b.j. č. 405 je 135 €

Cena znaleckého posudku b.j. č. 375 je 66,40 €

Cena geometrického plánu b.j. 375 je 180 €

**Obecné zastupiteľstvo schválilo zámer predať pozemok na ulici Na sídlisku, par.č. KN C 654/4 –zastavené plochy a nádvoria o výmere 186 m ².**

**Cena za 1 m² je 4,06 €.**

**Celková predajná cena je 956,56 €**

**Hlasovanie za toto uznesenie:**

**Hlasovali všetci za podľa prezenčnej listiny.**

**Obecné zastupiteľstvo schválilo zámer predať pozemok na ulici Na sídlisku, par.č. KN C 654/5 – zastavané plochy a nádvoria o výmere 186 m².**

**Cena za 1 m² je 4,06 €**

**Celková predajná cena je 956,56 €**

**Hlasovanie za toto uznesenie:**

**Hlasovali všetci za podľa prezenčnej listiny.**

**Obecné zastupiteľstvo schválilo zámer predať pozemok na ulici Na sídlisku, par. Č. KN C 585 – zastavané plochy a nádvoria o výmere 170 m².**

**Cena za 1 m² je 4,06 €**

**Celková predajná cena je 936,60 €**

**Hlasovanie za toto uznesenie:**

**Hlasovali všetci za podľa prezenčnej listiny.**

**Bod č. 11 Odpis nemymožiteľných nedoplatkov na dani z nehnuteľnosti a poplatkov**

Pán starosta: prílohu k tomuto ste dostali domov ak sa chcete spýtať na konkrétne osoby tak kolegyne vám to vysvetlia.

Ak nemá nikto k tomu žiadne pripomienky tak dávam hlasovať.

Dokument nedoplatkov tvorí prílohu tejto zápisnice.

**Obecné zastupiteľstvo schválilo odpis nevymožiteľných nedoplatkov na dani z nehnuteľnosti a poplatkov podľa priloženej prílohy v sume 403,46 €**

**Hlasovanie za toto uznesenie:**

**Hlasovali všetci za podľa prezenčnej listiny.**

**Bod č. 12 Prejednanie žiadosti p. Šebestiana o vydržanie pozemku.**

Pán starosta: na minulom obecnom zastupiteľstve sme sa o tom už rozprávali. Rozprával som s JUDr. Širotníkom a on my povedal, že bola tam jedna kúpno predajná zmluva s MNV a druhá bola dohoda o nájme. Podľa toho spĺňa všetky predpoklady k majetkoprávnemu vysporiadaniu vlastníctva k pozemku, ale musí s tým obecné zastupiteľsvo súhlasiť.

Ing. Mgr. Dudašková: kde je ten pozemok presne? Ja som tu minule nebola.

Pán starosta: to sú také dve úzke parcely, pri Agátke Vagašovej teda pri jej záhrade.

Vagašovi a Mackoví to sú iné parcely.

**Obecné zastupiteľstvo schválilo majetkoprávne vysporiadanie vlastníctva k pozemkom v k.ú. Michaľany, zapísané na LV č. 573, parc. Č. 618/3 – záhrady o výmere 97 m² pod B1 v celosti vedené vo vlastníctve obce Michaľany.**

**Hlasovanie za toto uznesenie:**

**Hlasovali všetci za podľa prezenčnej listiny.**

**Bod č. Rôzne:**

Pán Gore: začal by som ja ak môžem: chodník, ktorý bol naprojektovaný z eurofondov a do budoby p. Gergeľovej tak ten čo to projektoval už urobil chybu, pretože ako to mohol naprojektovať do budovy. Tá budova stále patrila ŽSR, neskôr ju odkúpila p. Gergeľová. Uplynulo 5 rokov. Definícia chodníka je, že nemá mať prekážku. Tá prekážka tam je. Chodcov vedieme do budovy a hneď do neprehľadnej križovatky. Môj názor je, že ak by sa tam niečo stalo tak zodpovedný bude obecný úrad, pretože takto to bolo postavené.

Navrhujem časť chodníka zbúrať, nemám to presne odmerané koľko metrov ale napr. prepojiť ten chodník poza budovú p. Gergeľovej a doviesť až k autobusovej zastávke a nie do neprehľadnej križovatky. Boli tu návrhy, že nesťahovať chodník, a že nechať tak ale nie je to náročné v rámci našej réžii to presmerovať. Návrh predkladám aj z toho dôvodu, že nikdy ten chodník prechodný nebude. Pani Gergeľová neustúpi, my tiež neustúpime a iba dovtedy, kým sa tam niečo nestane.

Môžeme aj prehodnotiť nájomne pani Gergeľovej za pozemok, pretože sa mi zdá, že cena nájmu nie je vysoká.

Pán starosta: ak to bude možné presmerovať tak si spolu s komisiou sadneme pripravíme návrh a dáme vám vedieť stanovisko.

Ing. Beca: môj názor je taký, aby sa ten chodník zrušil resp. Upravil tak ako má vyzerať a neprepájať ho poza žiadnu budovu cez autobusovú stanicu. Ľudia takto na stanicu chodiť nebudú. Budú chodiť po ceste tak ako chodia. Ak chceme chodník na stanicu dokončiť tak ho dokončme po druhej strane. Nech pri p.Štrausovi chodník nevyúsťuje na cestu ale nech pokračuje rovno ďalej, kde sa dostaneme až na cestu Lastovskú a odtiaľ cez prechod pre chodcov na druhú stranu parkoviska.

Chodník nech končí pri p. Zambovi a ten čo ďalej pokračuje celkom zrušiť – opraviť ten okolo p. Zambu.

Pán starosta: toto sa dohodneme v januári , rozhodneme ako a koľko zbúrame.

Pán starosta: naposledy tu bola p. Kačová, ktorá ponúkala rodinný dom na predaj a žiadala rozhodnúť do konca roka. Ja som tu zavolal Ing. Koniara -poslal som vám jeho vyjadrenie ( je prílohou zápisnice). Môžte sa vyjadriť k informáciam p. Koniara.

V skatke to poviem: - samostatne stojace domy, 2-3 byty, radová zástavba rodiných domov, poschodová zástavba rodinných domov, zástavba trojpodlažných bytových domov a kombinácia týchto foriem.

Za 1000 € by nám vedel urobiť urbanistickú štúdiu, ktorá by pozostávala:

1. Situácia zástavby s členením plôch v podrobnosti územného plánu zóny
2. Bilancie plôch
3. Sprievodná správa
4. Vizualizácia

Za 2000 € by urobil architektúru, ktorá by pozostávala:

1. Zjednodušené dispozície RD a BD – čerpanie z fondu rozvoja bývania
2. Bilancie počtu a veľkosti bytov
3. Sprievodná správa
4. Zjednodušené , pohľady, rezy

Ide tu vlastne o to, aby sme zvážili kúpu pozemkov: Valčových , Semanových, Tomkových.

Ing. Handura: z tohto tu vyplýva, že sa to jednoznačne oplatí ale ide o to kto to bude stavať. Či obec alebo budeme predávať stavebné pozemky a každý si bude stavať na vlastné náklady.

Ing. Beca: môj názor je urobiť stavebné pozemky cca 6,7 á, aby boli aj predateľne t.j. aby cena za pozemok nebola vysoká.

Pán starosta: navrhujem, aby nám urobil za tých 3000 € p. Koniar štúdiu, aby sme mali predstavu ako to môže vyzerať a trebalo by poriešiť Valčových pozemok, pretože minule nám tu ponúkol inú cenu a chcem, aby sme rozprávali aj o Kačových dome.

Môžme dať urobiť iba urbanistickú štúdiu a keď bude dobrá tak potom dáme urobiť aj tú architekúru. Zadefinujeme presne čo chceme, bytové jednotky a rodinné domy.

Pán starosta: venujme sa teraz kúpe pozemkov a potom, keď už budeme mať pozemky tak budeme riešiť štúdiu.

Dávam hlasovať kto je za kúpu pozemku p. Valča – cena 2,50 € za m².

**Obecné zastupiteľstvo schválilo kúpu pozemku v k.ú. Michaľany parc. č. KN C 638/3.**

**Hlasovanie:**

**Hlasovali všetci za podľa prezenčnej listiny.**

Pán starosta: teraz sa poďme rozprávať o rodinnom dome p. Kačovej, ktorá nám ponúkla cenu 30 000 €, s tým, že ak budeme mať záujem dá sa ešte o cene jednať.

Bc. Gore: treba, aby tam išli aspoň dvaja, traja pozrieť ako to vyzerá vo vnútri.

Ak nám aj tá výstavba nevyjde podľa mňa sa nič nebude diať, pretože budeme mať majetok. Nestratíme na tom nič.

Pani Orosová: je veľmi dobré riešený.

Pán starosta: ja pošlem za obec všetkým ponuku na odkúpenie pozemkov t.j. tým s ktorými som jednal: Tomko, Hrivňák, Seman, Valčo za cenu 2,50 €/m².

Bc. Kremenák: ale my si odsúhlasme, či ten rodinný dom chceme vôbec kúpiť a cenu budeme riešiť potom. Každá nižšia suma je pre nás dobrá. Aj len o 1000 € - budeme mať napr. na urbanistickú štúdiu. Pán starosta budeš s ňou jednať o cene a potom nás poinformuješ.

Pán starosta: dobre budem to riešiť a najbližšie vás budem informovať.

Pán starosta: ešte jeden bod mám do rôzneho a to je: pred dvomi týždňami sme dostali z Úradu pre reguláciu sieťových odvetví max. Cenu za stočné na nasledujúce obdobie, ktorá vyšla 0,536 € m³. To je vlastne cena, pre tých ktorí majú merače. Predtým sme mali cenu 0,43 €. Ak to premietneme do paušálneho poplatku, ktorí nie sú pripojený na verejný vodovod tak doteraz sme mali cenu 16,40/osoba, teraz vychádza na 18,22 €/osoba. (cena je vypočítaná podľa vyhlášky MŽP t.j. 34 m³ na osobu na rok.)

Dávam na zváženie aj v súvislosti s tým, že sme v strate na čitičke, či nezvýšime cenu stočného.

Dávam hlasovať, kto je za zvýšenie ceny podľa priloženého návrhu resp. Schválenie dodatku č. 1 k VZN č. 2/2013 o obecných poplatkoch.

Poplatky za vypúšťanie odpadových vôd / stočné/

1. FO a PO – bez meračov..... 18,22/osoba-rok
2. FO a PO – z meračmi ........ 0,536 €/m³
3. FO a PO – priame vypúšťanie do ČOV /fekálie/ .......1,66 €/m³

**Obecné zastupiteľstvo schválilo dodatok č. 1 k VZN č. 2/2013 o obecných poplatkoch.**

**Hlasovanie:**

**Hlasovali všetci za podľa prezenčnej listiny.**

Pán starosta: ja vás ešte poinformujem o telocvični. Plán na začiatku bol dokončiť do konca prázdnin – zistili, že to také jednoduché nebude. Nastali určité problémy a teraz to vyzerá tak, že sa v januári dokončia sprchy, podhľady, namontujú sanitu.

Riešime teraz otváranie okien, kvôli vetraniu.

Bc. Gore: aký si dali finálny termín?

Pán starosta: vo februári by mala prísť firma, ktorá položí finálnu podlahu do telocvične a tá podlaha by to mala ukončiť ak sa ešte niečo neskomplikuje.

Bc. Gore: chodníky, aký máme stav?

Pán starosta: skončili pri p. Žiačekovi, pretože sú mrazy a betón už nevyrábajú. Ak nabehne firma s betónom tak začnú robiť ďalej.

Ak už nemáte nič do rôzneho tak by som to ukončil.

Ing. Mgr. Dudašková: na cintoríne, konkrétne pri DS je tam rozbité sklo, ktoré by bolo dobré vymeniť a poprosím ešte vyčistiť žliaby.

Bod č. 14 Záver

Pán starosta poďakoval prítomným za účasť na zasadnutí OZ.

Overovatelia zápisnice:

Bc. Tibor Gore ..............................................

Bc. Ján Kremenák ...............................................